PDF (280 KB - 8 orri.)\nArtikulu bakarra.– Euskal Herriko Agintaritzaren Aldizkarian argitaratzea Lekeitioko Udalarekin sinatutako lankidetza-hitzarmena, Lekeitio udal-mugartean, 5 HILU-ko F partzelan, zuzkidura-bizitokiak sustatzeko. Eranskinean dago testua.\nERANSKINA, JAURLARITZAREN IDAZKARITZAKO ETA LEGEBILTZARRAREKIKO HARREMANETARAKO ZUZENDARIAREN EKAINAREN 13KO 109/2018 EBAZPENARENA\nLANKIDETZA HITZARMENA, EUSKAL AUTONOMIA ERKIDEGOKO ADMINISTRAZIO OROKORRAREN, INGURUMEN, LURRALDE PLANGINTZA ETA ETXEBIZITZA SAILA, ETA LEKEITIOKO UDALAREN ARTEKOA\nVitoria-Gasteizen, 2018ko ekainaren 11n,\nEta bestetik, Koldo Goitia Markuerkiaga jauna, Lekeitioko alkate-udalburua.\nLehenengoa, Eusko Jaurlaritzako Ingurumen, Lurralde Plangintza eta Etxebizitzako sailburu gisa eta Euskadiko Autonomia Erkidegoko Administrazio Orokorraren ordezkari-lanetan, Jaurlaritzaren Kontseiluak 2018ko maiatzaren 2an egindako bilkuran hartutako erabakiaren bidez egintza honetarako baimendua.\nEta bigarrena, Lekeitioko alkate-udalburu gisa, Udalaren ordezkari-lanetan, Udalbatzak 2018ko maiatzaren 17an izandako bilkuran hartutako erabakiaren indarrez egintza honetarako baimendua.\nBigarrena.– Lurzoruari eta hirigintzari buruzko ekainaren 30eko 2/2006 Legearen 17. eta 81. artikuluek adierazten dutenez, plangintzak komunitate-ekipamendu gisa sailkatu ahal izango ditu lurrak, bereziki bizitegi-erabilera duten eremuetan zuzkidura-bizitokiak ezartzeko, aldi baterako bizitokiak eta premia larria duten kolektiboentzako bizitoki sozialak barne.\nHirugarrena.– Etxebizitzaren ekainaren 18ko 3/2015 Legearen 2. artikuluan adierazten dira Euskadiko etxebizitza-politikaren printzipio gidariak, besteak beste, honako hauek:\nHori bermatu ahal izateko, lurzoruaren kontrol publiko arduratsu eta eraginkorra lortu behar da, eta kontrol hori lurzoru publikoa eskuratu eta kudeatzeko ekintza irmoarekin osatu beharko da. Horregatik, botere publikoek –kasu honetan, Eusko Jaurlaritzako Ingurumen, Lurralde Plangintza eta Etxebizitzako Sailak eta Lekeitioko Udalak– elkarrekin esku hartu behar dute –are gehiago, horretara behartuta daude–, babes ofizialeko beharrezko etxebizitzak egitea ahalbidetzen duten baldintzak sortzearren eta beharrezkoa den lurzoru-ondare publikoa osatzearren, betiere espekulazioa eragozteari begira.\nLaugarrena.– Etxebizitzaren ekainaren 18ko 3/2015 Legeak lurzoru-ondare publikoa arautzen du, eta, horren arabera, gainerako ondaretik banandua eta independentea izango den ondareak osatuko du lurzoru-ondare publikoa, eta etxebizitza-gaietan eskumena duen Eusko Jaurlaritzako sailak kudeatuko du, helburu hauek betetzearren, besteak beste:\nHalaber, arau honen 24.1 artikuluak adierazten duenez, udal-plangintzan zuzkidura-bizitokietarako hornidura publiko modura kalifikaturik dauden lursailak bi eratara lor daitezke, halakoak ezartzeko ardura duen administrazioaren alde: jarduketa integratuetan sartuta edo haiei atxikita baldin badaude, derrigor eta doan lagaz; edo, jarduketa integratuetan sartu gabe eta haiei atxiki gabe badaude, nahitaez desjabetuz. Lege honetan eta lege hau garatzeko arauetan jasotako baldintzak betetzen badituzte, lursail horien gainean egiten diren eraikinak zuzkidura-bizitokitzat joko dira.\nGogorarazi behar da Presazko neurriei buruzko ekainaren 3ko 105/2008 Dekretuaren 29. artikuluaren 2. atalak arautzen dituela etxebizitzaren arloan eskumena duen autonomia-ekidegoko administrazioaren sailak zuzkidura-bizitokiak sustatzeko bete beharreko jarraibideak:\nEtxebizitzaren arloan eskumena duen Autonomia Erkidegoko Administrazioaren Sailak zuzkidurazko bizitokiak sustatzeko, helburu horretarako lurzatiak eman beharko ditu dagokion Udalak. Zuzkidurazko bizitokietarako lurzatien ematea birpartzelazioari buruzko erabakiaren bitartez formalizatu beharko da (etxebizitzaren arloan eskumena duen Sailak onartu ondoren), edota bidezko hitzarmena izenpetzearen eta ondoren Udalak lagapenari buruzko erabakia eta Eusko Jaurlaritzak onespenari buruzko erabakia hartzearen bidez, hori guztia araudi aplikagarrian xedatutakoari jarraikiz.\nBosgarrena.– 1996ko maiatzaren 17an, Eusko Jaurlaritzako orduko Etxebizitza eta Gizarte Gaietako eta Lekeitioko Udalak lankidetza-hitzarmen bat sinatu zuten, HILU 5 eremuan etxebizitza babestuak sustatzeko. Eremu osoa etxebizitza arloan eskumena duen organoak kudeatu du eta etxebizitza babestuak eraikitzeko eta urbanizatzeko aurreikusiriko lan guztiak gauzatu dira.\n1999ko urtarrilaren 28an, Bizkaiko Foru Aldundiko Diputatuen Kontseiluak behin betiko onespena eman zion «Lekeitioko HILU 5 Lurzoruaren Plan Partziala» espedienteari.\nGeroago, 2008ko azaroaren 5ean, orduko Etxebizitza eta Gizarte Gaietako Sailak eta Lekeitioko Udalak Lankidetza-hitzarmen bat sinatzen zuten Lekeitioko udalerriko HILU 4 eremuan (gaur egungo UARC 20 eta 21) babes ofizialeko etxebizitzak sustatzeko politika egikaritzea ahalbideratzeko.\nLankidetza-hitzarmen horren Bederitzagarren Klausularen arabera, Herri Administrazio biek honako konpromiso hau hartzen dute: HILU 5 eremuan ekipamendurako bideratuta dagoen F partzelan aldi baterako alokairuko bizitokien sustapena egiteko aukera aztertzea eta aukera hori komenigarria ote den aztertzea.\nPartzela horri dagokionez, orduko Etxebizitza eta Gizarte Gaietako Sailak partzela hori aztertzeko konpromisoa hartu du, baita bizitoki horiek diseinatzeko, eraikitzeko eta kudeatzeko proposamena egitekoa ere.\nAzkenean, bi Administrazioek bizitoki horiek egin daitezkeela eta bizitokiok egitea komenigarria dela irizten badiote, Lekeitioko Udalak honako konpromiso hau hartuko du: partzela hori ematea, horretarako egingo den doako lagapen-akordioaren bitartez. Era berean, Etxebizitza eta gizarte Gaietako Sailak akordio hori betearazteko konpromisoa hartu du, lagapena onartzeko. Jaurlaritzaren Kontseiluaren baimena lortu eta gero. Eusko Jaurlaritzako sailak konpromisoa hartzen du Lekeitioko Udalari halako kalte-ordain bat emateko, ekipamendu partzela hori egokitzeko izandako 60.000,00 euroko gastuengatik.\n2008ko azaroaren 6an, Lekeitioko Udalak Plangintzako Arau Subsidiarioen testu Bateratua onartu zuen. Bizitegi-lurzoru urbanizagarri (HILU) bezala kalifikatu ziren hainbat eremu.\nLurzoru urbanizagarri honetan bizitegikoa da erabilera nagusia. Halaber, lurzoru honi dagozkio bizitegi erabilera osagarriak, esaterako, zerbitzuetako jarduerak, garaje erabilera eta ekipamendu erabilera, plangintzako sektore bakoitzerako ezarrita dauden mugekin. Araubide zehatza zein den argitzeko, lurzoru urbanizagarria sektoreetan zatitu da, besteak beste, HILU 5: Dentsitate ertaina, eremu honetarako aurreko plangintzan aurreikusitakoa mantenduz.\nBerrikuntza eta Kontrol Zuzendaritzak eskaera bidali zion Lekeitioko Udalari «Lekeitioko 5 HILUKO F partzelaren (ekipamendu partzela) eraikigarritasuna, bolumetria eta erabilerak egokitzeko Plan Berezia» onartzeko izapideei hasiera emateko. 2010eko irailaren 23an, Udalak hasierako onespena eman zion dokumentuari, gaur egun prozedura hori amaitu ez den arren.\nAraudi berria onartu izanak (Etxebizitzaren ekainaren 18ko 3/2015 Legea barne) aipatutako dokumentuaren edukia egokitzeko betebeharra dakar berekin. Zuzkidura-bizitokiak exekutatzeko beharrezkoak diren dokumentuak ere aplikagarri den araudi berrietara egokitu beharko dira.\nLekeitioko Udalak 2017ko maiatzaren 4an egindako Osoko Bilkuran 5 HILUko, F partzela Eusko Jaurlaritzari doan lagatzea onartu zuen, alegia, 2008ko azaroaren 5ean sinatutako lankidetza-hitzarmenean jasotakoari jarraituz.\nSeigarrena.– Eusko Jaurlaritzako Ingurumen, Lurralde Plangintza eta Etxebizitzako Sailak, etxebizitzaren arloan dituen eskumenak baliatuz, zuzkidura-etxebizitzak eraikitzeko lurzorua behar du etxebizitzen premia egiaztatua duten udalerrietan (eta, horien artean, Lekeitio), errentaahalmen txikia izanik etxebizitzaren merkatu librera jotzerik ez duten familientzat.\nAurrekoarekin bat, Jaurlaritzaren Kontseiluak, 2018ko maiatzaren 2an hartutako erabakiaren arabera, Lekeitioko 5 HILUko F partzelaren doako lagapena onartzeko baimena eman zuen. Partzela horretan, zuzkidura-bizitokiak eraikiko dira.\nLehenengoa.– Lankidetza Hitzarmen honen helburua da Lekeitioko udal-mugartean zuzkidura-bizitokien sustapena ahalbidetzea, 5 HILUko F partzelan.\nBigarrena.– Lekeitioko Udalak eta Ingurumen, Lurralde Plangintza eta Etxebizitza Sailak adostu dutenez, 5 HILUko F partzela Eusko Jaurlaritzako Ingurumen, Lurralde Plangintza eta Etxebizitza Sailak zuzkidura-bizitokien sustapenerako erabiltzea.\nHartara, administrazio biek beharrezkotzat jotzen dute proiektua aplikagarri den araudi berriari egokitzeko beharrezkoak diren dokumentu tekniko guztiak idaztea.\n– Lekeitio udalerriko 5 HILUko F partzelari dagokion Plan Berezia idaztea.\n– Lekeitio udalerriko 5 HILUko F partzelan zuzkidura-bizitokien obra exekuzio proiektua idaztea.\n– Zuzkidura-bizitokien eraikitze-lanen eta horien urbanizazio osagarria egiteko obrak kontratatzea eta exekutatzea.\n– Lekeitioko Udalari obra hasteko daten berri ematea partzela aurretiaz utzi dezan.\nEusko Jaurlaritzako Ingurumen, Lurralde Plangintza eta Etxebizitza Sailak zin egiten du zuzkidura-bizitokiekin lotutako eraikuntza- eta urbanizazio-lanak 4 urteko epean amaituko dituela, doako lagapena eskritura publikoan formalizatzen denetik aurrera. Hala ere, behar bezala justifikatutako arrazoiak badaude, hitzarmenaren sinatzaileek aho batez adostu ahalko dute hura luzatzea, beti ere Hitzarmenaren indarraldia gainditu gabe.\nAipatutako jardueren ondoriozko gastuak Eusko Jaurlaritzako Ingurumen, Lurralde Plangintza eta Etxebizitza Sailak ordainduko ditu.\nLankidetza Hitzarmen honetan Eusko Jaurlaritzako Ingurumen, Lurralde Plangintza eta Etxebizitza Sailak bere gain hartu dituen konpromiso guztiak, aldez aurretik bidezko aurrekontu-izendapenak egin izanaren eta egonkortasuna eta finantza-jasangarritasunari buruzko printzipioak betetzeko Euskal Autonomia Erkidegoak dituen erabilgarrien baldintzapean egongo dira.\nLaugarrena.– Lekeitioko Udalak hurrengo konpromisoak hartu ditu:\n– Hitzarmen honen ondorioz idatziko den Plan Berezia sei hilabeteko epearen barruan onartzea, etxebizitza arloan eskumena duen organoak aurkeztu duenetik hasita.\n– Partzelari dagozkion segurtasun eta mantentze neurriak hartzea, zuzkidura-bizitokiak eraikitzeko lanei hasiera ematen zaien bitartean.\n– Obrei hasiera eman aurretik partzelan dagoen udal biltegia hustu eta egon daitekeen edozein jarduera amaitu.\nAipatutako jardueren ondoriozko gastuak Lekeitioko Udalak ordainduko ditu.\nBosgarrena.– Eusko Jaurlaritzako Ingurumen, Lurralde Plangintza eta Etxebizitza Sailak konpromisoa hartu du zuzkidura-bizitokien sustapenean interesa duen udalerri bakarra Lekeitio dela deklaratzeko. Udalerri horretako herritarrak izango dira lehentasunezko hartzaileak.\nHala ere, Lekeitioko Udalak Programa horretan barne hartutako etxebizitza zehatzen hautaketa-prozedura horretatik salbu egotea proposa dezake, eta Eusko Jaurlaritzako Ingurumen, Lurralde Plangintza eta Etxebizitza Sailak konpromisoa hartzen du horien esleipen berezitua egiteko, baldin eta udal jarduera urbanistikoen eraginpean dauden pertsonen faboretan egiten bada.\nSeigarrena.– Lekeitioko Udalak zuzkidura-bizitokien sustapenari aplikatu beharreko Eraikuntza, Instalazio Eta Obren Gaineko Zerga likidazioan 10/1989 Foru Arauaren, ekainaren 30ekoa, Eraikuntza, Instalazio eta Obren gaineko Zergari buruzkoaren, 4.2 artikuluko d) eta e) azpiataletan jasotako hobariak aplikatzeko konpromisoa hartzen du. Atal horiek hurrengoa aurreikusten dute:\nd) % 50era arteko hobaria babes ofizialeko etxebizitzei lotutako eraikuntza, instalazio edo obretarako eta % 95era arteko hobaria etxebizitza horiek etxebizitza sozialen sailkapena baldin badute.\ne) % 90era arteko hobaria ezinduen ibilera eta bizimodua errazten dituzten eraikuntza, instalazio edo obretarako.\ne) atalean ezarritako hobaria aurreko letretakoak aplikatzearen emaitzako kuotari aplikatuko zaio, halakorik egonez gero.\nZazpigarrena.– Lekeitioko Udalak salbuetsi egingo du Euskadiko Autonomia Erkidegoa Euskal Herriko Lurzoruari eta Hirigintzari buruzko ekainaren 30eko 2/2006 Legearen 207. artikuluan araututa datozen hirigintza-lizentziengatik dagozkion tasak ordaindu beharretik (horien artean daude lokalak irekitzeagatiko lizentzia, garajeak, erregaiak biltegiratzea, galdara-aretoak, informazioaren tratamendu eta komunikazio zerbitzuak eta abar), betiere Hitzarmen honen helburu diren zuzkidura-bizitegiak sustatzeko beharrezko direnak.\nZortzigarrena.– Lekeitioko Udalak ez dio Eusko Jaurlaritzako Ingurumen, Lurralde Plangintza eta Etxebizitza Sailari, administrazio publikoa den aldetik, inolako finantza-bermerik jartzeko eskatuko, aplikatu beharreko araudian eska daitezkeen fidantza edo bermeak osatzeko, batez ere obrak egitean ukitu daitezkeen udal-agintaritzaren titulartasuneko ondasun higiezin edo higigarriak ordezkatzearekin edo hondakinak kudeatzearekin lotuta.\nIngurumen, Lurralde Plangintza eta Etxebizitza Sailak zin egiten du hondakinak horien kudeaketa arautzen duten printzipioen arabera kudeatuko dituela, hau da, horiek baloratzeari emango diola lehentasuna (ezabatzeari bainoago), eta neurri egokiak hartuko dituela obraren ondorioz sor daitekeen eragina murrizteko, eta, edonola ere, obraren ondorioak jasan ditzaketen udal-titulartasuneko ondasunak beren hasierako egoeran utziko dituela bermatzeko.\nBederatzigarrena.– Bi Herri Administrazioek beharrezkotzat hartzen dute Hitzarmenaren Jarraipen Batzordea eratzea. Batzorde hori erakunde bakoitzeko bi ordezkarik osatuko dute, eta bere eginkizunak honako hauek izango dira: ezarritako aurreikuspenak eta konpromisoak gauzaraztea, horiek zorrotz betetzeko neurriak proposatzea, zuzkidura-bizitoki hauen sustapena egitean sor daitezkeen gatazkak eta/edo interferentziak konpontzea, eta, oro har, etorkizunean sor daitezkeen gorabehera guztiei erantzutea.\n9/2017 Legearen, azaroaren 8koa, Sektore Publikoko Kontratuei buruzkoa eta 2014ko otsailaren 26ko Europako Parlamentuaren eta Kontseiluaren 2014/23 (EB) eta 2014/24 (EB) Zuzentarauen Espainiako ordenamendu juridikora transposizioa egiten duena, 6. artikuluan ezarritakoaren arabera, hitzarmen honek ez du lege hori bete behar. Hala ere, lege horren printzipioak aplikatu ahalko dira egon daitezkeen zalantzak edo atzeman daitezkeen hutsuneak ebazteko.\nHamaikagarrena.– Lankidetza-hitzarmen honen indarraldia lau urtekoa izango da, hura sinatzen denetik aurrera. Aurreko atalean aipatutako epea amaitu aurretiko edozein unetan, hitzarmenaren sinatzaileek aho batez adostu ahalko dute hura luzatzea, beste lau urteko aldi baterako gehienez, edo hura azkentzea.


Unai Izagirre, Gipuzkoako Bertsolari Txapelketako sailkapen fasean - Azkoitia - Maxixatzen.eus\nUnai Izagirre, Gipuzkoako Bertsolari Txapelketako sailkapen fasean\nMaxixatzen.eus 2019-05-10 17:50\nUnai Izagirre Erniarraitzeko bertsolaria. (Argazkia: Maxixatzen)\nAzkoitiarrak 'Gipuzkoa bertsotan' Gipuzkoako Bertsolari Txapelketako sailkapen fasean parte hartzen ari dira. Joan den asteburuan Joseba Andoni Agirre izan zen lehiatzen lehena, eta datorren asteburuan Unai Izagirreren txanda izango da. Mutrikun arituko da Erniarraitzeko bertsolari azkoitiarra.\nJoseba Andoni Agirre izango zen sailkapen fasean aritu zen lehen bertsolari azkoitiarra. Joan den igandean, maiatzak 5, Orioko Kultur Etxean izan zen saioan parte hartu zuen Agirrek. Lehiatzen bigarrena Unai Izagirre izango da. Zapatuan, maiatzak 11, Mutrikuko Zabiel Kultur Etxean arituko da Izagirre, 17:00etan. Txarteldegia 16:00etan irekiko dutela jakinarazi dute antolatzaileek. Julene Iturberen txanda, berriz, maiatzaren 18an izango da. Aretxabaletako Zaraia Aretoan arituko da, 17:00etatik aurrera.\nHonako lanak egin beharko dituzte bertsolariek:\nBinaka, gaia emanda, zortziko handian, hiruna bertso\nBakarka, lehen puntua emanda, zortziko txikian, bina bertso.\nBakarka, gaia emanda, nahi den doinu eta neurrian, bina bertso.\nKartzelako lana: binaka, gaia emanda, hamarreko txikian, hiruna bertso.\n84 bertsolarik parte hartuko dute sailkapenean. Bi multzotan banatuko dira eta multzo bakoitzean zazpi saio jokatuko dira. Multzo bakoitzeko 17 bertsolarik eskuratuko dute irailean hasiko den Gipuzkoako Bertsolari Txapelketan parte hartzeko txartela. 34 bertsolari horiei dagoeneko sailkatuta dauden 14 bertsolariak batuko zaizkie.


«Hemengoek ere hurbildu behar dute kanpotik etorri garenongana» - - Tolosaldeko ataria\n«Hemengoek ere hurbildu behar dute kanpotik etorri garenongana»\nDanele Sarriugarte 2017-07-06 11:26\nBatzuetan, halaxe datoz gauzak. Ostiralerako egina duzu hitzordua Tarana Karimekin, Tolosan, han baitabil eragin eta astindu aktibista azerbaijandarra, eta zenbait egun lehenago, galderak prestatzen ari zarela, hara non Mursegok bi kantu zabaltzen dituen, Oiongo herritarrekin batera eta elkarbizitza sustatzeko ondu duen diskoaren aurrerapen. Elkarrizketara bidean, ezin ezpainetatik kendu egoerari propio jarria dirudien doinua: “Ni ez naiz zu / eta zu ez zara ni / baina biok batera bagara”.\nTarana Karim (Julfa, Azerbaijan, 1977)\nIkasketaz abokatua da Tarana Karim; ostalaritzan eta itzulpengintzan jardun da besteak beste, eta gaur egun aktibismoan ari da buru-belarri. Bizitzak hala ekarri duelako, orain 15 urte Euskal Herrira etorri zenetik hainbat elkartetan ibili da boluntario, hala nola Caritasen eta Gurutze Gorrian. Orain dela hiru urte Ana Yurd izeneko emakume-elkartea sortu zuen, munduko emakumeak biltzeko, eta Tolosako Emakumeen Etxearen Aldeko Taldean ere badabil. Bi urte egin ditu SOS Arrazakerian lanean, eta, hori baino lehen, lau urtez aritu zen elkarbizitza bultzatzeko Bizilagunak proiektuan dinamizatzaile. Aisialdian, ipuinak kontatzen ditu: hura aditzeko aukera, Hernani Hitzetan jaialdian.\nHasteko, zure burua aurkezteko eskatu nahi nizuke.\nTarana Karim naiz, azerbaijandarra, han jaioa eta hazia. 15 urte egin ditut Euskal Herrian bizitzen, ikasten, nire umeak hazten… Nire bizitzagatik edo jatorri ezberdina dudalako, egunerokoan borroka egitea eta estereotipoak apurtzea tokatu zait, beraz duela hainbat urte borrokalari bihurtu nintzen, kanpotar eta emakume bezala bereziki.\nZuzenbidea ikasi zenuen jaioterrian; horrek ba al du loturarik zure borroka-grinarekin?\nNik esango nuke nire borrokatzeko grina neure egunerokotik datorrela, beharretik. Zuzenbidea ikasi ala ez, horrek eragiten du, noski, badakizu zeintzuk diren zure eskubideak, baina pertsona bezala, momentu batean konturatzen zara gauzak ezin direla horrela izan, aldatu behar direla eta badagoela beste modurik gauzak egiteko.\nNolatan etorri zinen hona bizitzera?\nGazteagoa nintzen eta nire gizartean oztopo batzuk aurkitu nituen lan aldetik. Han nengoela, nire bikotekidea ezagutu nuen, eta hemengoa zen. Donostiara iritsi nintzen, eta hortik jarraitu dut.\nZer oztopo aurkitu zenuen jaioterrian?\nAzerbaijan, herri bezala, oso polita da: natura, kultura aberatsa… Turismoa egiteko, ederra da. Bertako jendearentzat, berriz, gero eta traba handiagoak daude; gaur egun diktadura bat da: ez daukazu askatasunik, internet kontrolatuta dago, komunikabideak itxi dituzte, gauzak egin nahi dituen jendea kartzelaratu… Nire garaian, lanera eta unibertsitatera sartzeko orduan, ustelkeria handia zegoen, eta okerrera egin du horrek ere. Dirurik ez badaukazu, ezin zara unibertsitatera joan ezta ametsetan ere; ofizialki publikoa da, doakoa, baina diruaren bidez funtzionatzen du denak. Hango jendearentzat oso zaila da bizitza.\nZer moduzko bidea egin duzu hemen?\nIritsi nintzen hizkuntza jakin gabe eta niretzat oztopo handia izan zen. Lan egiteko garaian zorte ona eduki dut, bazegoen beti norbait ingelesez moldatzen zena, eta berehala hasi nintzen lanean. Iritsi eta lehen lau urteetan, lana eta etxea, horiek ziren nire guneak, baina gero umeak jaio ostean ez nintzen hainbeste aritzen kanpoan lanean, eta denbora eman zidan hainbat gauzari buruz pentsatzeko. Parkera, liburutegira edo dendara joatean, konturatzen zara gizarteak nola hartzen zaituen. Jende askok espero du hemengoak bezalakoak bihurtuko garela, hemengoek bezala jokatuko dugula: hori prozesu bat da, eta prozesu hori egin nahi izanez gero, akaso zure bizitza osoa behar izango duzu horretarako. Edonola ere nik argi daukat ez dudala hori nahi: ez dut inor bihurtu nahi, nik nahi dut nire bizitza bizi tokatzen zaidan bezala.\nJarraitu hemen irakurtzen.


Yourgene Health plc - Kalitatea\nEnpresaren kalitatea kudeatzeko sistema ebaluatu eta onartu da, diseinua, garapena eta fabrikazioa aplikatzeko moduan In vitro Anomalia genetikoen ebaluazio ez-inbaditzailea egiteko diagnostiko erreaktiboak eta lotutako softwarea. Konpainiak ISO 13485: 2016 ziurtagiria du eta EBk betetzen duen kalitatea kudeatzeko sistema batean funtzionatzen du in vitro Diagnostikoa Zuzentaraua (98/79 / EE).\nKonpainiak auditorioa egin du In vitro Zuzentarau diagnostikoa (98/79 / EE) eta BSI NL Erakunde Jakinarazleak gomendatutako kalitate sistema ziurtatzeko sistema osoa onartzen duen ziurtagiri CE baterako gomendioa.\nGuztien fabrikatzailea In vitro Europan salgai dauden diagnostiko produktuek ziurtatu behar dute produktuek Europan ezarritako baldintzak betetzen dituztela In vitro Zuzentarau diagnostikoa (98/79 / EE). CE marka bat jartzeko asmoz, IONA® Zuzentarauaren I. eranskinean zehaztutako "funtsezko baldintzak" betetzeko garatu da proba, eta kalitatea ziurtatzeko sistemaren ziurtagiri osoa eta diseinuaren espedientea berrikusteko diseinuaren espedientea jarraitu du ISIren Ildoari jarraiki, IONAren ildotik® probaren sailkapena zuzentarauko B eranskineko B zerrendaren arabera. IONA® proba CE marka da 2015eko otsailean. IONA® Nx NIPT Lan-fluxua (IONA® Nx) CE marka jaso du 2020ko ekainean.\nManchesterko Yourgene Laborategiko Zerbitzuak Care Quality Commission (CQC) izena eman du. CQC Ingalaterrako osasun eta gizarte zainketako erregulatzaile independentea da. Taipeiko Yourgene Laborategiko Zerbitzuak ISO17025 ziurtagiria du eta TAF (Taiwan Akreditazio Fundazioa: 2738) ziurtagiria du.\nBSI ISO13485: 2016 ziurtagiria.pdf\nUL MDSAP ISO13485 Ziurtagiria.pdf\nUL ISO 13485 Ziurtagiria.pdf\nCE ziurtagiria BSI IONA®test\nBSI IONA ziurtagiria® Nx NIPT Lan-fluxua\nISO17025: 2017 Ziurtagiria.pdf


Buenos Airesen kontrako ingeles erasoa 1807an\nXVIII gizaldiko aldaketak\nAmerika hispaniarraren independentzia Espainia nazioarteko potentzia bezala bizitzen ari zen gainbeherako prozesuan gertatu zen. Iberiar penintsularen gaineko inbasio napoleonikoaren eraginez Gobernu Batzordeak osatu ziren, hasieran, Espainian bezala, Fernando VII.ari leialtasuna ziotenak, baina laster burujabetza gune bihurtu zirenak.\nXVIII. mendeko aldaketak\nBorboien eta bereziki Karlos III.aren (1759-1788) erreformismo ilustratuak, eraldaketa ugari sartu zituen inperioaren administrazioan:\nPeruko Erregeordetzatik banaturiko bi erregeordetza berri sortu ziren: Nueva Granadakoa (1717) eta Rio de Platakoa (1778).\n1768an Indietara zabaldu zen intendentzien sistema frantziarra. Intendenteek, erregeordeen agintepean eta kapitain jeneralen eta gobernadoreen gainetik, lurralde-mugape txikiagoak kontrolatu zituzten eta botere handiak bereganatu zituzten.\nErreformek, gauzatzeko mugapenak izan arren, emaitza ikusgarriak izan zituzten, lau printzipiotan oinarritu ziren:\nAdministrazioa zuzenki Estatuaren kontu egon zedila.\nFuntzio guztiak egiazko profesionalen eskutan egon zitezela.\nAdministrazio-teknikak gaurkotu zitezela.\nGuztiaren gainetik legea bete zedila.\nArlo ekonomikoan, gainera, Espainiak Utrechteko hitzarmenean (1713) jasotako kontzesioei esker Amerikako kaiekin zuen merkatal monopolioa hautsi egin zen Ingalaterraren mesedetan (40. gaia ikusi).\nKreolak izan ziren burujabetzaren protagonista aktiboak. Espainiarren seme-alabak edo ondorengoak ziren, merkataritza eta industria kontrolatzen zituzten, baina diskriminatuak sentitzen ziren ezin baitzuten Administrazioan parte hartu. Beren gain eragin desberdinak egon ziren:\nIlustrazioaren ideiak: kreolak oso harkor agertu ziren askatasuna eta subiranotasun nazionala bultzatzen zituzten ideiekiko.\nEstatu Batuen independentziaren adibidea (1783).\nIngalaterra eta Frantziaren merkatal interesak kreolen artean nahigabea bultzatu zuten.\nEspainiar itsas armadaren suntsiketa Trafalgarren (1805), horrek Espainia eta Amerikaren arteko komunikazioa etenarazi zuen eta beste nazioarekiko merkataritza bultzatu zuen.\nMugimendu independentistaren aurrekarien artean hurrengoak dira garrantzitsuenak:\nHaitiko biztanleria beltzaren matxinada, Toussaint Louverturek hasitakoa 1794an.\nKomunero paraguaiarren matxinada (1733-1735).\nJosé Gabriel Condorcanquiren (Tupac Amaru) matxinada Perun(1780-1783), indiarren eta mestizoen laguntzaz.\nKolonbiako komuneroen matxinada, Juan Francisco Berbeok zuzendua (1782).\nInbasio napoleonikoa eta Batzarrak\nEspainiako inbasio frantziarra eta Baionako abdikazioak (50. gaia ikusi) izan ziren Amerikako kolonien burujabetza bultzatu zituen gertakariak. Iberiar penintsulan bezala, Amerikan ere Batzarrak sortu ziren bertako gobernua antolatzeko Fernando VII.aren itzuleraren zain.\nKreolek, orokorrean, Batzarren agintea hartu zuten. Hasieran Batzar Zentral espainiarra defendatzen zuten arren, laster Espainiarekiko lotura galtzen joan ziren alde batetik urruntasunagatik eta bestetik Napoleonen kontrako espainiarren garaipenarengan zuten konfiantza eskasa zela eta.\nIndependentzia bultzatu zuten guneak Mexiko, Caracas eta Buenos Aires izan ziren.\nMexikon indiarrak eta mestizoak izan ziren protagonistak, aldarrikapen sozialak defendatzen zituzten apaizen zuzendaritzapean. Kreolek, horietako asko aberats haziendadunak, ez ziren mugimendu honetaz fidatu, eta erregeordetzaren autoritatea lagundu zuten.\nCaracasen, iraultza kreolak ziren intelektualek bultzatu zuten lur-jabe handien laguntzarik gabe.\nBuenos Airesen, kreol gehienek burujabetasuna bultzatu zuten.\n1767 Kontratazio Etxeak Indietako merkataritzaren gainean duen monopolioaren amaiera. Jesuiten kanporaketa.\n1768 Intendentzien sistemaren sartzea Amerikan.\n1778 Rio de Platako Erregeordetza sortzen da.\n1780 José Gabriel Condorcanquik (Tupac Amaru) Peruko matxinadari hasiera ematen dio inka Inperioa berrezarri nahian.\n1782 Kreolen matxinada Kolonbian, zergengatik protestan.\n1794 Antonio Nariñok Gizakiaren eta Biztanlearen Eskubideen Aldarrikapena itzuli eta argitaratzen du.\n1805 Trafalgarren Ingalaterra kontrako porrotaren ondoren Espainia eta Amerikaren arteko komunikabideak mozten du.\n1806 Eskoadra ingeles batek Buenos Aires menderatzen du, handik hilabete gutxitara birkonkistatua delarik.\n1808 Espainiaren gaineko frantziar okupazioa eta Baionako abdikazioak. Amerikan Gobernu Biltzarrak sortzen dira.\n1810 Espainiako Biltzar Zentrala deuseztatzen da eta Amerikan lehen mugimendu independentistak lehertzen dira.


Irati Zubizarreta garaile Fully-ko (Suitza) kilometro bertikalean\nTxindoki Grupo Jaso-ko Irati Zubizarreta atletak irabazi zuen Suitzan ospaturiko Fully-ko XVII. kilometro bertikala, junior mailan. Proba mitiko hau kilometro bertikalaren gune kontsideratzen da mundu mailan. Honen erakusle, gizonezkoetan munduko errekord berria ezarri zela dugu. Ibilbidea mahatsa garraiatzen zuten bagonetak igarotzeko trenbide zahar batean kokatzen da, Suitzako Valois kantonamenduko Martigny barrutian. 1920 metroko luzera du ibilbideak, irteera eta helmuga i\nPartaidetza eta ikusle aldetik arrakasta itzela izan zuen Lazkaoko plazan ospatu zen atletismo erakustaldiko lehen ekitaldiak. Eguraldia lagun, haurrek hartu zuten lehenik parte. Jarraian, 35 atleten txanda izan zen, 4 modalitate desberdinetan banaturik. Ikuskizun paregabea eskaini zuten Lazkaoko kaleetan bildutako ikusle guztien gozagarri. Frogarik jendetsuena altuera jauzia izan zen, 14 atleta lehiatu baitziren bertan, 7 neska eta 7 mutil. Gizonezkoetan garailea Real Socied\nAtletismo arratsalde polita ospatu zen atzo Lazkaoko plazan. Haurrek izan zuten lehenik hesiak, pisu jaurtiketa eta altueran aritzeko aukera. Segidan, Euskal Herri mailako atleta onenetariko batzuk pisu jaurtiketa, altuera, hesiak eta pertika jauzia egiten ikusi ahal izan genituen. Hainbat lazkaotar gazte zein heldu hurbildu ziren proba hauek ikustera. Jarraian dituzue atzoko probetako emaitzak: EMAITZAK - RESULTADOS ARGAZKIAK - FOTOS\nAtzo goizean Altamirako pistan alebinen proba konbinatuak burutu ziren. Goierriko herrietako hainbat gaztetxok 60 m, luzera eta pisua egiteko aukera izan zuten. Denera 150 parte-hartzaile izan ziren. Hauek izan ziren emaitzak: ALEBIN NESKAK ALEBIN MUTILAK\nLarunbat honetan, Lazkaoko kirol astearen ekitaldien parte, Lazkaoko udalak eta Txindoki Grupo Jaso AT klubak atletismo erakustaldia antolatu dute lehen aldiz Lazkaoko kaleetan. Azkeneko 5 urteetan Ordiziako kaleetan ospatu den erakustaldia, aurten lehen aldiz Lazkaoko frontoi irekira mugituko da. Jaialdia arratsaldeko 16:30etan hasiko da txikienentzako probekin, 17:30etan altuera jauzia izango da pisu jaurtiketarekin batera. Altuera jauziko neskak: Nahikari Acebo Lleida tald\nXVII. Josetxo Imaz lasterketa herrikoia ospatu zen aurreko igandean eguraldi bikaina lagun zutela, balorazio baikorra egin zuen Txindoki Grupo Jaso AT-ko antolakuntzak. Alde batetik, aurreko urteko partaidetza (453 korrikalari) hobetzeko helburua ezin izan zen bete, besteak beste Oñatin Kilometroak jaialdiarekin batera suertatu zelako eta astebukaeroro bezela makina lasterketa ospatzen direlako udazkeneko garai honetan (15 edo 20 inguru) Euskal Herri mailan eta nola ez, Igand


Beasain Kirol Elkarteak esker oneko mezua zabaldu du. Noticias de Gipuzkoa\nBeasain Kirol Elkarteak esker oneko mezua zabaldu du\nbeasain- Joan den asteburuan Beasaingo taldeak ezin izan zuen Gijonen irabazi, eta beraz, ez zuen lortu 3. mailan jokatzeko txartela. Hala ere, Beasain Kirol Elkarteak mezu bidez esker ona zabaldu nahi izan du. “Taldearen lana goretsi, txalotu eta eskertzen dugu. Erakutsitako adorea, lana, konpromezua”. Zaleei eta partida guztietan babesa erakutsi dute beasaindar guztiei ere eskerrak eman dizkie taldeak. - M.A.\nordizia- Ordiziako jaietan haurren danborradan parte-hartzeko entseguak, astelehenean, hilaren 3an, hasiko dira Jakintza ikastolako Villa Eugeniako patioan, iluntzeko 20.00etan. Entseguetara bigarren zikloko 5. mailatik gorako ikasleak joan ahalko dute, eta lehentasuna izango dute aurreko urteetan danborradan aritutakoek;leku hutsak zozketa bidez beteko dira. Entseguak astelehenetik ostegunera izango dira. - M.A.\nidiazabal- Datorren osteguean, hilak 6, Idiazabalgo jubilatuek beste txango bat egingo dute. Kasu honetan, Baztango bailarara joango dira. Goizeko 9.00etan abituko dira, eta Elizondon hamaiketakoa egingo dute. Ondoren, aukera izango da Urdaxeko kobazuloak ikusteko edo Dantxarinean dagoen merkatal eremuan denbora pasatzeko.Baztan hotelean bazkaldu eta arratsaldean, Hondarribian geldituko dira. - M.A.


Telekomunikazioak, mugikortasuna, lege-aldaketak eta segurtasuna: "2003ko Internet mundua" | Consumer\nTelekomunikazioak, mugikortasuna, lege-aldaketak eta segurtasuna: "2003ko Internet mundua"\nTeknologia Berrien azken aurrerapenak aurkeztuko ditu bihar Madrilen hasiko den azokak\nTelekomunikazioak, mugikortasuneko aplikazioak (GSM, GPRS, Wifi eta Bluetooth), sektoreari eragiten dioten azken lege-aldaketak (LSSICE eta LOPD) eta enpresaren segurtasuna alderdi guztietan izango dira gai nagusiak Internet eta Mugikortasuneko Erabiltzaileen VII. Biltzar Nazionalean, “Mundo Internet 2003”, bihar hasiko da Madrilen.\nAzoka Asociación de Usuarios de Internet (AUI) elkarteak antolatu du, eta Donostiako Kongresu Jauregian egingo da datorren larunbatera arte. Azoka horren bidez, gai horiei buruzko alderdi estrategiko, legal, tekniko eta operatiboak eztabaidatu nahi dira.\n“Mundu Internet 2003 topagune eta erreferentzia izan nahi du Espainian, bai Interneten sektorearentzat, bai teknologia berrientzat oro har”, adierazi zuen atzo AUIko lehendakari Miguel Pérez Subíasek, topaketaren aurkezpenean. Aurten hogei mila lagun inguru joango direla aurreikusten du Subíasek.\nVII. edizio honetan, teknologia berrien azken aurrerapenak azalduko dituzten estatuko eta nazioarteko hizlariak izango dira. Aipagarria da, besteak beste, Interneteko domeinu-sistemaren softwarearen sortzailea, Paul Vixie, zeinak, gainera, aurrerapen “garrantzitsua” aurkeztuko baitio Espainiako Sareari. Era berean, Interneten Legea (LSSICE) indarrean sartzearen ondorioz 2002an agertu diren aldaketa juridiko eta teknikoak aztertuko dira, baita Datuak Babesteko Lege Organikoaren (LOPD) aldaketak ere. Era berean, zaborretatik (spam), birusetatik eta Sarearen erabilera bereizi gabetik babesteko irtenbiderik eraginkorrenak aztertuko dira.\nBestalde, AUIk jardunaldi bat antolatu du Espainian Administrazio Elektronikoa garatzen laguntzeko. Administrazio publikoetako arduradunei zuzenduta dago, eta gaurkotasuneko gaiak eztabaidatuko dira teletramitazioa esaterako, eta arlo horretan aurrera egiteko esperientziak eta tresnak aurkeztuko dira.\nGainera, bisitariak esparru osotik konektatzen ahalko dira Internetera, haririk gabeko sare bati esker, eta Administrazioarekin elkarreraginean aritzeko ziurtagiri digitalak lortzen ahalko dituzte. Identifikatzaile horiek zerbitzu pertsonalizatuetarako eta izapide elektronikoetarako sarbidea ematen dute, Sarearen bidez dokumentuak isilpean bidaltzeko aukera ematen baitute.\nAzkenik, “Mundo Internet 2003” programak Interneteko eta Telekomunikazioetako berrogeita hamar enpresa baino gehiago izango ditu, banda zabaleko zerbitzuetan, mugikortasunean, segurtasunean, edukien iragazketan, domeinuetan eta aplikazio sektorialetan egindako aurrerapenak erakusteko, besteak beste.\nazoka Internet-eu mundo-eu


Goierriko HitzaMiriam Luki, Author at Goierriko Hitza Miriam Luki, Author at Goierriko Hitza\nOrmaiztegiko Gizarte Etxea larunbatean inauguratuko dute\nby Miriam Luki - Aza 15, 2018\nEkitaldia 12:30ean izango da eta ordezkari politikoez gain, Edurne Elortzak eskola zaharrean bizi izandakoa gogoratuko du. Eskola 1916an inauguratu zuten eta egun harekin lotuko dute etzikoaEskola zaharra gizarte etxe bihurtzeko lanketa 2015ean martxan...... + Irakurri\nOrmaiztegiko Gizarte Etxearen inaugurazio ekitaldia etzi egingo dute\n«Zabalzaren akatsei ez diet azpimarra jarri dokumentalean»\nBurdinolak antolatuta, jokoei eta apustuei buruz arituko da Azpiazu\nby Miriam Luki - Aza 14, 2018\nAzaroan historiara begira jarriko ditu Burdinola elkarteak legazpiarrak. Gaur Jose Antonio Azpiazu historiagile legazpiarrak hitzaldia egingo du, eta gaur zortzi Iñigo ImazekBurdinola elkarteak bi hitzaldi antolatu ditu azarorako. Lehenengoa gaur izan...... + Irakurri\nby Miriam Luki - Aza 13, 2018\nAlsazian (Frantzia) bilera egin berri du Europako Inertzia Kirolen Federazioak eta han izan da Legazpiko Maldan Behera elkarteko Julen Agirreburualde. Proba apirilaren 20an eta 21ean izango daInertzia kiroletako Europa mailako probak egiten direla 37 u...... + Irakurri\nby Miriam Luki - Aza 9, 2018\nOrmaiztegiko Mendi Astearen 25. ekitaldia ate joka dago. Azaroaren 13tik 18ra izango da. Inguruko mendizaleen ahotsak ekarriko dituzte eta lehiara baino, abenturara begira jarriko diraOrmaiztegiko Mendi Astearen 25. edizioa azaroaren 13tik 18ra egingo ...... + Irakurri\nAurrekontu parte hartzaileetan 13 proiektutik bi bozkatu ahal dira\nby Miriam Luki - Aza 8, 2018\nAzken txanpan sartu dira aurrekontu parte hartzaileak. Legazpiarrek egindako proposamenen artean 13 aukeratu dituzte. Orain, horietatik bi hautatu behar diraLegazpiarrek, aurrekontu parte hartzaileen atala izendatzen den horretan, proiektu bakoitzeko 5...... + Irakurri\n1 2 3 … 73 Hurrengoa »


Tasa aldakorreko hipoteka-mailegua\nGozatu etxe berriaz interes-tasa aldakorreko hipotekarekin, zure ezaugarrien araberako finantzaketarik onenarekin. Hipoteka aldakorrean, zure kuota Euriborraren bilakaeraren arabera ezarriko da, eta gehienez 30 urteko amortizazio-aldia aukeratu ahal izango duzu. Gainera, etxebizitza erosteko prozesu osoan lagunduko dizugu, erabakirik onena har dezazun.\nKuota-doigailuari esker, hobariak lortu ahal izango dituzu eta, horrela, hipoteka aldakorraren hileko kuotan aurreztu. Aukeratu gehien komeni zaizkizun produktuak (aseguruak, txartelak, pentsio-planak, nomina edo pentsio helbideratua...) eta aurreztu etxebizitza berrian.\nEta zalantzarik baduzu, erabili simulagailua hileko kuotaren zenbatekoa kalkulatzeko. Izapide eta paperetan galdu gabe, bi minututan baino ez.


2015eko abenduan Frain inguruan suak kiskalitako herri lurreko 10 Hektareatan 11.000 zuhaitz landatzeko basoberritze-plana onartu zuen Lesakako Udalak uztailean eta honela, bere ekarpena egin nahi dio orain dela zazpi urte Nafarroa Oinezen baitan antolatutako Oinez Basoa ekimenari eta urriaren 15ean ospatuko den Nafarroa Oinez-i. Hortaz, lesakar guztiena izanen da Oinez Basoa. Oinez Basoa hitzarmena abuztuaren 30ean sinatu dute Lesakako Herriko Etxean Jose Luis Etxegarai alkateak Lesakako Udalaren izenean, Amaia Lasheras presidenteak Tantirumairu Ikastolaren izenean eta Mikel Asiainek, Nafarroako Ikastolen Elkartearen izenean.\nLesakako Udalak kudeatuko ditu Nafarroako Gobernuko Oihanberritzerako laguntzak izapidetzea Nafarroako Gobernuko 2017ko laguntzen deialdi publikoan. Kalkulatzen da 11.000 zuhaitz landatuko direla, orain arteko Oinez Basorik handienean, honako espezie honetakoak: bertako haritza, gerezi, lizarra, astigarra, urkia, Atlas zedroa eta pinus taeda. Udalak hartuko ditu bere gain bai landaketa bai haren arrakasta ziurtatzeko mantentze-lanak, eta, Nafarroako Gobernuko deialdiko eskakizunak beteta gauzatuko ditu. Lurrak nahiz baso berriak Lesakako Udalarenak izaten jarraituko dute, baina Tantirumairu Ikastolak eta Ikastolen Elkarteak (NIE) basoa erabili ahal izango dute helburu didaktiko eta dibulgaziozkoekin, horretarako Oinez Basoaren Sarean sartuta.\nTantirumairu Ikastolarena Nafarroa Oinezek sortuko duen zazpigarren basoa izanen da, 2010ean Oinez Basoa abian paratu zenetik. Oinez ospakizunak ingurumenean kalte ekologikoak eragiten zituela ikusita sortu zen egitasmoa abiatzeko ideia. Izan ere, baliabide naturalak kontsumitu, hondakinak sortu eta berotegi efektuko gasak isurtzen baititu bestak. Kalte ekologikoa orekatzeko asmoz, besta ospatzen zen tokian ingurumenarendako testigantza onuragarri bat uztea erabaki zen: naturgune autoktonoa birsortzea, euskararen eskutik sortuko zen basoa hain zuzen.\nErabaki hori hartu zenetik gaur egun arte, sei baso ezberdin sortu ditu Oinez Basoak: mendebaldeko baso bat Arbizun, baso mediterraneo bat Tafallan, ibaiertzeko baso bat Tuteran, baso jangarria, hegazti basoa eta zabortegi eremua berreskuratzeko basoa Zangozan; bertako pagolizarra eta erramu portugaldarra dituen basoa Baztanen; eta, azkena, Viana eta Lodosako ikastolen eskutik, Andosillan eta Sartagudan egin dena. Denera, espezie ezberdineko 36.000 zuhaitz landatu dira dagoeneko Oinez Basoa ekimenaren baitan. Baso horien landaketaren haritik ikasgeletan ingurumenaren zaintza eta errespetua bultzatzeko unitate didaktikoak sortu dira eta, UPNArekin elkarlanean, Oinez Basoaren ekarpenak aztertzeko ikerketa lana paratu da martxan, bertze ekintza batzuen artean.


author_facet:"Euskadi. Hezkuntza, Unibertsitate eta Ikerketa Saila" topic_facet:"Instalazioa eta mantenimendua (Lanbide Arloa)" topic_facet:"Sistema Hidraulikoaren eta Pneumatikoaren Muntaia eta Mantentze Lanak (Modulua)" topic_facet:"Automatizazioa eta robotika industriala (Heziketa Zikloa). Goi maila"\nEgilea: Euskadi. Hezkuntza, Unibertsitate eta Ikerketa Saila Proposatutako gaia: Instalazioa eta mantenimendua (Lanbide Arloa) Proposatutako gaia: Sistema Hidraulikoaren eta Pneumatikoaren Muntaia eta Mantentze Lanak (Modulua) Proposatutako gaia: Automatizazioa eta robotika industriala (Heziketa Zikloa). Goi maila\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Pasaiako kirol taldeen asteburuko partidak : Oarsoaldeko Hitza\nOndoko zerrendan, Pasaiako kirol talde nagusien asteburuko kartelera.\nLagun Onak-Pasaia K.E. bihar (larunbata) Garmendipe futbol zelaian 17:00etan\nSanpedrotarra-Hondarribia, bihar (larunbata) 15:30ean Trintxer futbol zelaian.\nTrintxerpe-Intxaurdi Oiartzun, bihar (larunbata) 17:00etan Trintxerren\nAllerru-Pasaia, bihar (larunbata) 19:30ean Plazeta futbol zelaian.\nTrintxerpek atsedena izango du.\nPasaia-Orioko, bihar (larunbata) 16:00etan Jesus Mari Zamoran.\nHondarribia-Trintxerpe, etzi (igandea) 16:00etan Ondartza futbol zelaian.\nLandetxa-Sanpedrotarra, bihar (larunbata) Ugalde-Ventas futbol zelaian 18:00etan.\nPasaiak atsedena izango du.\nScorpio Alkideba-Antxo Areto Fubola, bihar (larunbata) 16:45ean Beti Ondo kiroldegian.\nSanpedrotarrak ez du jolastuko.\nOstiko Sindikato Taberna-Donibane Stokke, gaur (ostirala) 20:30ean Beraungo frontoian.\nDonibane eskubaloia-Soraluze Bergara, bihar (larunbata) 17:00etan Pasai Donibaneko kiroldegian.\nDonibane Eskubaloia-Urola Aranzadi, bihar (larunbata) 18:30ean Pasai Donibaneko kiroldegian.\nTenis la Magdalena-Pasaiako Trintxer, bihar (larunbata) 16:00etan, La Aberician (Santander).


Ortiz-Vigón Klinika Smile is a Foundation-en elkarte fundatzailea da. Irabazi-asmorik gabeko elkarte honek laguntza humanitariorekin erlazionaturik dauden esparru biosanitarioko proiektuak sustatu, antolatu eta koordinatzen ditu. Bere helburua garapen bidean dauden herrietan kooperazioaren eta nazioarteko garapenaren inguruko ekimenak burutzea da. Fundazioaren desira da pertsona ahulen eta dohako osasun-zerbitzuak eskura ez dituztenen beharrizanak asetzea.\nFundazioa Sergio Morantek eta Diego Romerok 2011an hasitako Sonrisas para Zimbabue proiektuari esker jaiotzen da. Pertsonarik ahulenak eta osasun zerbitzuetara jotzeko aukerarik ez dutenen beharrizanak asetzeko jaio zen honako proiektua Zinbabuen.\nAlberto Ortiz-Vigón doktoreak, horrela azaltzen du ThinkingPerio aldizkarian:\nOrain dela urte batzuk, Hondurasen eta Nikaraguan boluntariotzan esperientzia geneukan lagun talde bat elkartu ginen. Gutariko batek ezagun bat zeukan Zinbabuen eta herrialdeko hainbat nekazal-guneetan zegoen osasun-arretaren beharra transmititzen zigun. Hara joan ginen lan egitera Sonrisas para Zinbabue proiektuaren bitartez. Pila bat eragozpen jarri zizkiguten eremu administratiboan. Eta hori izan zen erakundearen sorreraren atarikoa. Hasierako proiektu hura GKE baten forma hartu zuen egitura egonkor, antolatu eta ofizialarekin.\nHaziz joan da urte hauetan zehar, gaur egun dena izatera ailegatuz, osasun-esparruko profesionalen talde handia, zeinak kooperazio humanitarioan esperientyzia duen eta jaio zeneko izpiritua mantentzen duena.\nSergio, Diego, Alberto, Esperanza, Alfonso… Smile is a Foundation-eko arima direnek, denek elkar banatzen dute helburu berdina: sintomak agertzen dituzten haurren, gazteen eta helduen bizi-kalitatea hobetzea.\nIbilbidea eta kanpaina\n2011 urtean martxan jarri zenetik zortzi kanpaina burutu dira Zinbabuen bertan. Beraz, aurten bederitzagarren espedizioaren atarian gaude.\nLehenengo bi kanpainetako (2011 eta 2012) lan guztia Hwange eta Viktoria ur-jauzien inguruko gertuko herixketako arazo dentaletako tratamenduetan oinarritu zen. Urte batetik bestera taldea hazi egin zen eta 2013. urterako, kanpainaren ekintza-eremua hedatu egin zen 250km-tan zabaltzen den gunea hartuz eta urteroko hortz-zainketa plana ezarriz, zonaldeko eskolak bisitatuz, hortz-kirurgia eta endodontzia tratamenduak gehituz eta nagusi zein txikientzako konferentziak eskainiz.\n2015 urterako, Zinbabuen bertan egiten den kanpaina bitarteko eta bolondres ugari eskatzen dituen proiektua da jada. Klinika mugikorra bertoko bolondresei esker egin dezake bere ibilbidea eta proiektu odontologikoari, proiektu oftalmologikoa gehitzen zaio.\nFundazioaren lana etengabe hazi da hurrengo urteotan ere.\nTaldeak, odontologoek eta optikoek osatuta, fundazioaren beste boluntarioekin batera egin zuen lan 10 egunetan zehar. Epe horretan, hainabt herri bisitatu ditu eta esan beharra daukagu fundazioak datu bikainekin amaitu duela aurtengo kanpaina:\n3.995 pazienteren zainketa. Aurreko urtetako zifrak gehitzen baditugu, guztira 14.000 paziente ikuskatu dira.\nAho-hortzetako eta bistako 6.759 tratamendu. Urte hauetako datu orokorrak kontuan hartuz, aho-hortzetako 28.000 tratamendu baino gehiago.\n17 doktore bolondres.\n2.166 azterketa optiko.\n3.500 betaurreko banatu dira.\n111.000€ -ko aurrekontua.\n6 optometra, talde hirukoiztu dugu!\nBertoko 7 sanitario: 2 dentista, oftalmologo 1 eta 4 erizain.\nSmile is a Foundationek mugikorrak diren hortz-kliniketaz baliatuz eramaten ditu dentista eta optikoak aldenduriko eremuetara. Gure doktoreen eginkizuna, eskoletan, hortz-klinika txikietan eta kanpamenduetan burutzen dena, berebizikoa da prebentzioaren bitartez aho-hortzetako osasuna, arreta odontologikoa eta bertoko osasun-langileentzako trebakuntza-saioak bultzatzen duelako.\n2105. urtean jarri zen martxan proiektu hau Opticalia Oca eta Camino Viejo zentroetako Pablo Baciero-ri esker. Proiektu odontologikoan bisitatzen diren eremuetan lantzen da ere proiektu optikoa. Ikusmen arazoak, presbizia, kataratak eta glaukomak tratau ziren batez ere hasieran. Gainera, egunero erabiltzeko graduaturiko betaurrekoak eta eguzki-betaurrekoak banatzen dira.\nEtorkizunean kataratak operatu, kanpamenduetan bertan betaurrekoak egiteko tailerrak sortu, oinarrizko mastekatze-funtzioak konpontzeko protesiak egin eta bestelako erakundeekin lan egitea gustatuko litzaiguke, ur-putzuak eraikitzeko, hezkuntzaren garapenerako azpiegiturak eraiki eta arreta primarioko osasun-guneak bultzatzeko, besteak beste. Labur esanda, gure akzio-eremuan dauden bizi-baldintzak hobetzearen alde lan egin.\nZinbabuetik kanpo, arlo eta espezialitate desberdinetako proiektu berriak jorratu nahi ditugu gure ingurune hurbileko beharrizanak ahaztu barik. Gainera, zailtasun ekonomiko eta sozialak pairatzen dituztenei zuzendutako proiektu odontologiko berriari ekingo diogu.\nAipamen berezia proiektu hauek guztiak posible egiten dituzten kolaboratzaile guztiei. Proiektu odontologikoak Imvelo Safari Lodges enpresaren laguntza jasotzen du boluntarioek ostatu hartu dezaten eta baita D3 Foundation erakunde amerikarrarena ere. Proiektu optikoaren kasuan, enpresa De Rigo enpresa italiarraren, Zeiss alemaniarraren eta Briot espainiarraren laguntza azpimarratu daiteke.\nNola lagundu? Jarri zaitez harremanetan gurekin eta Smile is a Foundation elkarteari nola lagundu diezaiokezun azalduko dizugu.


Musikazuzenean agenda Awek Blues Band\nAwek Blues Band taldea zuzenean ariko da Ermua herriko Lobiano kulturgunean.\nAwek, jokaleku frantsesetan zaildutako lau musikari. Bizigogoz eta zinezkotasunez gainezka, Frantziako blues talderik nagusienetako bat dugu banda hau, eta genero honen arlo guztiak landu ditu, Chicago bluesetik hasi eta Texaseko kutsuraino, maisuki nahasiz souflea eta swinga. Bederatzi album eta hemezortzi urte eskarmetu, Awek hauek Atlantikoaz haraindiko kolegen indarra eta heldutasuna dakarte. Koktel txinpartatsua, klasikotasuna eta berezkotasuna nahaste.\nEuropan barrena ez ezik, Awekekoek Ipar Ametiketako leku ugaritan jo dute, Austingo Antone’s-en eta Montreal Jazz Fesrivalean besteak beste. Finalistak izan genituen International Blues Challenge-n. Eta 2011n Stephane Bertolinok armonika onenaren saria jaso zuen. BB King-en telonero ere jardun dute, eta urteko bandarik onena izendatu zuten Cognac Blues Festivalen. Hainbat artista ezagunekin jo izan dute, Mark Hummel, Little Charlie Baty, Kid Andersen, Fred Kaplan, Derek O Brien, Kaz Kazanoff, Bob Welsh eta Nick Connelyrekin, batzuk aipatzearren. Orain hamargarren diskoa prestatzen ari dira.\nRock&Rolla Aretoa Berango


Internet bidez modu seguruan erosteko gida | Consumer\nSarean edozein erosketa egin aurretik, aholku hauei jarraitzea komeni da. Horrela, zure diruari eta datu pertsonalei eutsiko diezu, zibergaizkileengandik salbu\narabera: Astelehena, 2020ko maiatzaren 25a\nInternet munduko supermerkatu handiena da, eta, konfinamenduan, jarraitzaileak irabazi ditu. Establezimendu gehienen itxierak eta mugitzeko zailtasunak direla eta, on line saltokiak ezinbesteko produktuak lortzeko bide bakarra bihurtu dira. Nahiz eta uste den merkataritza elektronikoaren erabilera neurrizkoa izango dela deseskaladarekin, litekeena da aste hauetan sarean erosketak egitera joan diren pertsona askok etorkizunean ere hala izatea. Baina, ba al dakigu sarean seguru erosten? Interneten bidez erosteak ez du arriskurik; beraz, garrantzitsua da aholku batzuk jarraitzea dirua ez galtzeko edo gure datu pertsonalak ziberkriminalen esku ez uzteko.\n1. Egiaztatu web orria zifratuta dagoela\nInterneten bidez erosteko asmoa badugu, gure datuak modu seguruan bidaiatzen duten denda elektronikoetan bakarrik egin behar dugu. Web-orriak datuak zifratzeko sistema bat erabiltzen duela egiazta dezakegu, dendaren URLa https hasten dela eta giltzarrapo txiki bat duela aurretik. Komeni da, halaber, guneak ziurtagiri digital bat indarrean duela egiaztatzea.\nOnline erosketa seguruak txartelarekin: hiru gako\n2. Eskaintza zirraragarriez ez fidatzea\nZiberkriminalek deskontuak izaten dituzte biktimak erakartzeko. Produktu guztiak prezio berean saltzen diren, deskontu bortitzak aplikatzen dituen edo bere produktuak lehiakideenak baino askoz gutxiago saltzen dituen webgune batean amaitzen badugu, seguruenik iruzurrezko merkataritza izango da. Alerta horiek kontuan hartu eta azkenean erosten baditugu, ziurrenik ez dugu produktua jasoko eta dirua galduko dugu, edo, are gehiago, iragarritakoak ez bezalako ezaugarriak dituen bat iritsiko zaigu.\n3. Onartutako ordainketa-bitartekoak egiaztatzen ditu\nBidezko merkataritza elektroniko batek ordainketa-modu ugari onartzen ditu. On line dendak sistema asko onartzen dituela iragartzen badu, baina, berez, txartelarekin edo banku-transferentziarekin ordaintzea bakarrik onartzen badu, dendaren zilegitasuna gehiago ikertu beharko genuke produktuak erosi aurretik.\n4. Ordaintzeko modu seguruen aldeko apustua\nErrenboltso bidezko ordainketa, Apple Pay, Google Pay edo Samsung Pay gisako walleten erabilera, aurrez ordaintzeko txartelen bidezko ordainketa edo PayPal bezalako plataforma birtualen bidezko ordainketa dira Internet bidez ordaintzeko sistemarik seguruenak.\nLehenengoak aukera ematen digu garraiolariari erosketa jasotzeko unean ordaintzeko, baina errekarguak ekartzen ditu. Bigarrenek gure txarteleko datuak gordetzen dituzte, ez baitira saltzailearekin partekatzen. Bestalde, aurrez ordaintzeko txartel fisiko edo birtualak ez daude gure kontu korronteari edo kreditu-linea bati lotuta (diru-zorro birtual independente gisa funtzionatzen dute), eta, datuak lapurtuz gero, lehendik kargatutako dirua bakarrik gastatu ahal izango lukete. Gaur egun, doako aurrez ordaintzeko txartelak kontrata daitezke, eta erraz kargatu eta deskargatu daitezke, gure bankuaren aplikazioaren edo webgunearen bidez. Azkenik, PayPal-ek babes-sistema bat eskaintzen dio erosleari, jasotako produktua ez badator bat iragarritakoarekin edo, zuzenean, iristen ez bada.\n5. Berrikusi terminoak eta baldintzak\nAlde batera uzten ditugu, baina komeni da egiaztatzea on line dendak legezko ohar bat jartzen duela erabiltzaileen eskura, saltzailea identifikatzen duten eta bere pribatutasun-politikari dagozkion datuak aurkitu ahal izateko. Lege-testuen arrastorik ez badago, susmatu egin beharko genuke. Merezi du, halaber, merkataritzaren itzultze-politika egiaztatzea, bereziki kostuei eta epeei buruzko informazioa, eta, ados ez badaude, erosketa berriz planteatzea. Ez dezagun ahaztu erraza dela Internet bidez erostean huts egitea.\n6. Egiaztatu beste bezero batzuen iritziak\nGure eskaera bideratu aurretik, beste bezero batzuen esperientzia ezagutzeko bilaketa egin dezakegu Sarean. Horrela jakin ahal izango dugu beste erabiltzaileek tratu positiboa jaso duten, dendak agintzen duena betetzen duen edo, alderantziz, iruzurrezko merkataritza den. Halaber, Interneten erreferentziarik aurkitzen ez badugu (iritzi-orrialdeetan, blogetan, foroetan, sare sozialetan eta abarretan), ), susmatu egin beharko genuke.\n7. Izoztu zure txartela\nGure txarteleko datuak partekatzeko erabili dugun denda elektronikoaz fidatzen ez bagara edo, besterik gabe, gauero lo egin nahi badugu, txartela itzali ahal izango dugu. Espainiako banku gehienek onartzen dute beren aplikazioaren bidez “plastiko” horiek aldi baterako izoztea, eta, ondoren, erraz aktibatzen dituzte. Urrats honekin segurtasuna irabaziko dugu, blokeatuta dauden bitartean inork ezingo baititu erabili.\n8. Lerroko erosketa-aseguruetara jo\nTxartel batekin Internet bidez erosi badugu eta produktua jaso ez badugu edo iritsi zaiguna ez badator bat agindutako horrekin, gure txartelaren erosketak babesteko asegurura erreklama dezakegu. Poliza horrek ez du kostu gehigarririk kreditu-txartel batzuetan (ez da hain ohikoa zordunketa-txarteletan eta aurrez ordaintzekoetan), eta ez jasotzean eta ez adostean babestuko gaitu. Hori bai, erreklamatu aurretik, aseguru-kontratua irakurri behar dugu, polizaren estaldurak eta salbuespenak ezagutzeko.\n9. Zaindu spama\nSpam-en karpetan amaitzen diren mezu elektronikoak susmagarriak dira. Kasu askotan, saltzaileen helburua gure datuak lapurtzea edo gure diruarekin geratzea da, trukean ezer bidali gabe. Nahiz eta on line dauden denda gehienek posta elektroniko bidezko marketinera jotzen duten erosketak sustatzeko eta zerbitzuak sustatzeko, bide horretatik jasotako esteka baten bidez webgune batera sartu aurretik, bidaltzailearen fidagarritasuna baloratu behar dugu, egiaztatu behar dugu ez dela phishing kasu bat, eta galdetu behar diogu ea denda ezagutzen dugun eta ea noizbait gure helbide elektronikoa eman diogun.\nInternet bidez erosi merkataritza elektroniko


Susa literatura - Mila ezker\nNegu Gorriak - Ideia Zabaldu Tour 95\n1995, kronika + argazkiak\nEzkerrak versus eskuinak\nEzkerreko begiz jotzen duten oilaskoak\nHezur-mami diren jainkoen ekarpena\nKoadro batek bisitariak erakartzeko izan dezakeen indarraz jardungo bagenu, Mona Lisa-k Parisko Louvren duen estatusa aitortu beharko genioke Frankfurteko museoan Johann Wolfgang von Goetheren erretratuari. Alemaniarren harribitxi piktorikoa da, dudarik gabe, eta zinez bikaina, Goethe in der Campagna deiturikoa, bai neurriz (164 x 206 cm) eta bai edertasunez. Johann Wihelm Tischbeinek 1787an margotua, idazle handiak Italian emandako bi urteak eta haren ondorioz abian jarriko duen aro klasikoa ospatzera dator koadroa. Haren oihartzuna biltzen dute, esate baterako, Italiako bidaia, Eresi erromatarrak edota Epigrama veneziarrak deituriko obrek.\nVia Appia atzean duela, kultura grekolatino klasikoan esanguratsu izan diren elementuz inguratuta ageri zaigu Fausto-ren egilea, antzinako senatari erromatarren taxuan, erdi-etzanda eta pentsakor. Aureola ilun baten itxura hartzen duen kapelua eta ia gorputz osoa estaltzen dion mihise argia nabarmentzen dira lehen kolpean. Gero, belaunetik behera erakusten duen hanka eskuina, soinekoa dirudien estalki horretatik kanpo kasik sentsualki aterata duena. Eta azkenik, hanka eskuin horren oinak eskatuko digu arreta. Beste oinari ere erreparatzera bultzatzen gaitu erremedio gabe...\nTischbeinen Goethek bi oinak ezkerrak ditu!\nItaliako bazterrak ezagutzeko irrika asetzekotan, Weimarko gortean goi-funtzionario gisa betetzen zituen ardurak eten behar izan zituen Goethek. Ardura administratiboak utzita, hautsak biltzen utzitako idatziak bukatzea espero zuen bidaia hartan, bere burua poeta gisa berdeskubritu, kasik hamar urte baitzeramatzan izkiriatu gabe, estatuak ezarriko zizkion zereginetan nahiz ikerketa zientifikoetan murgilduta. Bidenabar, artista senari ere bide eman nahiko zion, noski.\nMarrazkilariarena eginez, hain justu, eta Johann Philipp Möller ezizenez ezkutatu zuen bere sona, hango txangoak iraun zuen artean. Bizimodu bohemioari lotuta, bolada baterako Tischbein lagunak eman zion ostatu Erroman, beste bizpahiru pintorerekin batera bizitokitzat zeukan etxean. Anfitrioiak bisitari ilustrea erretratatuko zuela hitzartuko zuten biek, harreman onaren izenean.\nElkarbizitzak ez zien, ordea, batere mesederik egin. Mokoka hasiko ziren lehenik, adiskidantza ezinikusi bihurtu zitzaien konturatzerako, eta lau hilabeteren buruan, elkarri sekulakoak eta bost leporatu ostean, Napoli aldera jo zuen Goethek. Handik aurrerakoak dira koadro ospetsu honen gorabeherak.\nGoethek aurriei begiratzeko hartzen zuen posturaz gainera, egonaldi hartan bizi izandako kontraesanak margotu nahi izan zituen Tischbeinek, ekaitzak eta barealdiak zeru berekoak direla argitu , idazleari harreman estu hartan ezagututako bi muturrak irudian bertan agerian azaldu, zuzenaren okerra edo eskuinaren ezkerra erakutsi. Erretratatuak, esan gabe doa, satirarako grina besterik ez zion aitortu margolariari eta proiektuak ahanzturarako bidea besterik ez zuen egin.\nLan honi ezagutzen zaion lehen bertsioa, Goetheren eskuetatik pasatutako marrazki akuarelatua, idazlea hilez geroztik eman zen argitara. Lamina gisako hainbat kopia egin ziren hartatik. Koadroa bera, berriz, Karl Meyer von Rothschild banku-jabearen etxeko korridore ilun batean azaldu zen ehun urte geroago. Erabat bukatu gabe zegoen, aurpegi aldea ongi osatzeke eta sinaduraren faltan. Rothschild familiak Frankfurteko museoaren ardurapean utziz geroztik, eta amaitu beharrekoak amaituta, jai giroko ekitaldi batean aurkeztu zuten jendaurrean.\n Esanahia interpretatzen laguntzeko hainbat ohar eta gako utzi zituen Tischbeinek koadroan bertan. Besteak beste, kontrako nolakotasunak adierazten dituzten elementuak. Erromako landa, kasura, hiririk berezituena zen garai hartan, antzinako aurriei esker, tokirik bisitatuena, baina baita arriskutsuena ere. Prostituzioa, bide-lapurreta eta gaitzak mailarik gorenera heltzen omen ziren. Koadroko zeruak ere kontrastea erakusten du: iluntasuna Goetheren buru gainean, oskarbia atzean.


Yoseba "Azalorearen izena "(Iritzia)\nNork idatzia: Yoseba,Peña\nErdi Aroan nominalistek eta unibertsalistek polemika sutsu bat izan zuten lehenago zer izan zen jakiteko, izena edo substantzia (alegia, arrosaren izena edo arrosa bera). Horren harira, badira hilabete batzuk 'Euskadi' eta 'Euskal Herria' izendapenen arteko ikamika ikusita, gure herrian eztabaida hori ez da oraindik amaitu.\nLehena botere politikoak sustatzen du; bigarrenaren sostengua tradizioa\nda (Iruña-Veleiako astakeria borobiltzeko 'Euskadi ez da Iberia' idatzia agertu balitz ere). Bien erdian, gure emozioak. Sentimenduak.\nLinguistek aspalditik azaldu ziguten hitzen esanahiak komunitateak finkatzen dituela. Hau da, ohitura eta baldintza sozio-politikoek. Eta horiek guztiek alda daitezke, arrazoiak arrazoi. Esaterako, Alemanian batzutan barregarriak diren eufemismo batzuk hobesten dituzte 'Führer' hitza (gidaria, liderra) saihesteko, Hitleren usaina dario-eta.\nGurean ere, hitzekiko jolasak oso zabalduak daude, bereziki politikoen artean. Inoiz ez diogu Ezker Abertzaleko kide bati Espainiaz mintzatzen entzungo, ezta PPko bati euskal gatazkaz ere. Hitz guztiak marko kognitiboen bidez aurkezten dira, margoak balira bezala. Eta hitzaren esanahiaren harago, ulertzen duguna, -geratzen zaiguna, alegia- marko kognitiboa da. Beste era batean esanda, marko kognitiboak elkarrizketaren muga eta tresna definitzen ditu: jokoaren arauak.\nHori horrela, Euskadi hitza, orain dela 30 urte, Euskal Herria hitzaren parekoa zen; hortaz froga ugari daude The Organisation-en izena barne. Euskadi hitza, egun, Euskal Erkidego Autonomoaren sinonimoa da; eta hori ere erraz baiezta daiteke (galdetu, bestela, nafar bati). Euskaldunok gure identitateari gaineko eztabaida espainolez egiten utzi dugu eta espainolez, agian 'de tanto llover en Euskadi', 'Pais Vasco' hitza urak hartu du. Ez da kasualitatea izendapen horren defendatzaile gehienak erdaldun izatea.\nBeraz, ikusten dugunez, Euskadi eta Euskal Herria izendapenek tablero eta fitxa ezberdinak ezartzen dituzte. Hori kontuan hartuta, bakoitzak bere ondorioak atera ditzala. Erdi Aroan, substantzia bere izena baino lehenago zegoela erabaki zuten, arrosa, izendatua izan edo ez, berez existitzen baitzen. Arrosa, ez azalorea.


Emakume Master Cupeko Promozio Mailako finala jokatzeko prest da Oihana Orbegozo - Uztarria (Azpeitia)\nEmakume Master Cupeko Promozio Mailako finala jokatzeko prest da Oihana Orbegozo\n2018ko abe. 4a, 16:33\nAzpeitiarrak igandean jokatuko du emakumeen lau eta erdiko eskuz banakako txapelketako Promozio Mailako finala, Amaia Aldai dimoztarraren kontra. Azkoitiko Gurea pilotalekuan izango dira txapelketaren bukaerako norgehiagokak, 12:00etan hasita. Azpeitiarrak txapelketan aurrera egin ahala "gusturago" jokatu duela esan du. Urola Kostako Hitzak Orbegozori egindako elkarrizketa kaleratuko du bihar.\nOrbegozo, Aldai, Espinar eta Arrizabalaga finalistak Ikusi haundiago | Argazki originala\nGaur, asteartea, aurkeztu dituzte Emakume Master Cup pilota txapelketako finalak Azkoitiko Oteiza pilotalekuetan, eta han izan da, besteak beste, Oihana Orbegozo pilotaria. Izan ere, azpeitiarrak igandean jokatuko du emakumeen lau eta erdiko eskuz banakako txapelketako Promozio Mailako finala, Amaia Aldai dimoztarraren kontra.\nGurea pilotalekuan izango dira Promozio Mailako nahiz Lehen Mailako finalak, 12:00etan hasita, eta sarrera doakoa izango da. Txapelketan 18 tantora aritu badira ere, 22 tantora jokatuko dituzte finalak. Aurrena Promozio Mailakoa jokatuko dute Orbegozok eta Aldaik, eta ondoren neurtuko dituzte indarrak Gernikako (Bizkaia) Olatz Arrizabalagak eta Usansoloko (Bizkaia) Patri Espinarrek. Lehen Mailako finala estua izango dela aurreikusten dute; izan ere, biek jokatu zuten eskuz binakako txapelketaren finala joan zen martxoan. Orduko hartan Arrizabalagak eta Etxanizek jantzi zuten txapela Espinar eta Arrieta 22 eta 7 mendean hartuta.\nPilotariak indarrak neurtzeko gogoz agertu dira finalaren atarian, eta denek esan dute txapelketaren hasieran baino hobeto sentitzen direla orain. Aldaik aurten parte hartu du lehen aldiz Emakume Master Cupen, eta sekulako txapelketa gauzatuta, finalean izango da Orbegozoren aurka. Orbegozo, berriz, finalerdietara iritsi zen iazko edizioan. Azpeitiarrak txapelketan aurrera egin ahala "gusturago" jokatu duela esan du. "Egia esan, ondoen sentitu nintzen eguna finalerdietakoa izan zen. Beraz, ea finalean beste hainbeste egiten dugun”. Aldai ere ilusioz da finalerako: “Finalean Orbegozori gerra pixka bat eman nahi diot, eta disfrutatzea ere espero dut".\nArrizabalagak eta Espinarrek lehen aldiz jokatu dute eskuz banakako Master Cup txapelketa. Espinarrek txapelketa ederra osatu du, hainbat goi mailako pilotari lehiatik kanporatu baititu. Hark esan duenez, baina, kirol maila igo egin da azken urteetan. "Gero eta zailagoa da finaleratara iristea. Esperientzia berri bat izan da; izan ere, gaztetxotatik jokatu gabe nengoen lau eta erdiko txapelketa batean". Espinarrek barre artean azaldu duenez, Arrizabalagari "gerra pixka bat" ematea espero du: "Maila badago". Ildo beretik hitz egin du Arrizabalagak ere: "Iaz min hartuta egon nintzen, eta ezin izan nuen jokatu. Aurten, ilusioa izan dut txapelketa hau jokatzeko, buruz burukoa bakarkako txapelketa delako eta titulua ere norberea delako". Gernikarrak partidarik partidara "sentipen hobeak" izan dituela adierazi du: "Ea finalean partida polit bat egiten dugun; ondo irteten bazaigu, hala izango dela pentsatzen dut".\nFinalerako sarrera doakoa izango da, eta Euskal Telebistak eta Euskadi Irratian zuzenean emango dute.


Eskaintzak eta deskontuak - Hotelak Medplaya - Eskaintzak Costa Brava, Costa Barcelona, Salou, Benidorm, Costa del Sol\nguztiak Costa Brava - Espainia Costa Barcelona - Espainia Costa Dorada - Espainia Costa Blanca - Espainia Costa del Sol - Espainia\nRio Park Hotela · Benidorm\nEgin erreserba eta aukera ez galdu! %10ko beherapena Rio Park hotelean. Aukera aparta hon...\nRiudor Hotela · Benidorm\nEgin erreserba eta aukera ez galdu! %10ko beherapena Riudor hotelean. Aukera aparta honi ...\nRiviera Hotela · Benalmadena Costa\nAukera aprobetxa ezazu eta deskontuaren % 10i etekina atera iezaiozu hotela Benalmadena-ek...\nRegente Hotela · Benidorm\nEgin erreserba eta aukera ez galdu! %10ko beherapena Regente hotelean. Aukera aparta honi...\nEgin erreserba eta aukera ez galdu! %10ko beherapena Agir hotelean. Aukera aparta honi ez...\nPez Espada Hotela · Torremolinos\nAukera aprobetxa ezazu eta deskontuaren % 10i etekina atera iezaiozu hotela Torremolinos-e...\nBali Hotela · Benalmadena Costa\nEgin erreserba eta aukera ez galdu! %10ko beherapena Benalmadenako Bali hotelean. Aukera ...\nSanta Monika Hotela · Calella\nEgin erreserba eta aukera ez galdu! %10ko beherapena Calella Santa Monica hotelean. Auker...\nEsmeraldas Hotela · Tossa de Mar\nEgin erreserba eta aukera ez galdu! %10ko beherapena Tossa de Mar Esmeraldas hotelean. Au...\nCalypso Hotela · Salou\nEgin erreserba eta aukera ez galdu! %10ko beherapena Calypso hotelean. Aukera aparta honi...\nPiramide Salou Hotela · Salou\nDisfruta de tus vacaciones con una oferta de 10% en el Hotel Pino Alto en Miami Platja. &...\nBalmoral Hotela · Benalmadena Costa\nEgin erreserba eta aukera ez galdu! %10ko beherapena Benalmadenako Balmoral hotelean. Auk...\nFlamingo Oasis Hotela · Benidorm\nEgin erreserba eta aukera ez galdu! %10ko beherapena Flamingo Oasis hotelean. Aukera apar...\nMonterrey Hotela · Platja d'Aro\nEgin erreserba eta aukera ez galdu! %10ko beherapena Platja D'Aro Monterrey hotelean. Auk...\nEgin erreserba eta aukera ez galdu! %20ko beherapena Rio Park hotelean 26 egun baino gehia...\nEgin erreserba eta aukera ez galdu! %20ko beherapena Riudor hotelean 26 egun baino gehiago...\nEgin erreserba eta aukera ez galdu! %20ko beherapena Flamingo Oasis hotelean 26 egun baino...\nEgin erreserba eta aukera ez galdu! %20ko beherapena Regente hotelean 26 egun baino gehiag...\nEgin erreserba eta aukera ez galdu! %20ko beherapena Agir hotelean 26 egun baino gehiagoko...\nEgin erreserba eta aukera ez galdu! %20ko beherapena Benalmadenako Bali hotelean 26 egun b...\nEgin erreserba eta aukera ez galdu! %20ko beherapena Benalmadenako Balmoral hotelean 26 eg...\nEgin erreserba eta aukera ez galdu! %20ko beherapena Torremolinos Pez Espada hotelean 26 e...


Soinujolearen semea Ainhoa Arozena / Egan, 2004-03\nStonehametik Obabara, Obabatik Stonehamera; tartean Donostia eta Bilbo edota San Frantzisko. Helduarotik ume eta gazte garaira, ume eta gazte garaitik berriro helduarora; protagonistaren bizimoduaren errepasoa egiten du liburuak, heriotza iritsi arte.\nDavid protagonistak haurtzarotik hasita, bere memoriala idatzi du Stonehameko arrantxoan. Txiki-txikitandik Obaban izandako oroitzapenak bilduko ditu bertan. Lekuona etxeko gertakizunak eta bereziki, Iruain baserriko pasadizoak. Zelai berdeak, zaldiak, erreka, tximeletak, basamutilak, lagunartea… baserriko giro lasaiari gerrate zibileko ondorio latzak gainjarriko zaizkio, giroa guztiz nahastu arte. Davidek, Obaban gertatutako fusilaketen berri izateaz gain, herritarrak erailtzen bere aita Angelek parte hartu zuela jakingo du. Inoiz oso gertu sentitu ez bazuen ere, aitarengandik aldendu eta gertaera haien berri zehazten saiatuko da inguruko lagunen bidez, dela osaba Juan, dela Lubis, dela Cesar irakaslea… Obabako bizimodu nahasian bere lekua topatzen saiatuko da. Urteak aurrera, ordea, unibertsitate garaian ezagututako Agustin laguna eta Obabako Joseba ere, Euskadi askatzearen aldeko mugimenduan hasiko dira eta ihesean ibiltzea egokituko zaie. Ihesaldiak ondo kostata lortu duen Virginiarekiko maitasuna alde batera uztea behartuko du. Gartzelan urte eta erdi inguru igaro ondoren, Euskal Herriarekiko ezintasun sentimenduak eraginda, Stonehamera, osaba Juanen arrantxora bizitza berri bati ekitera abiatzea erabakitzen du. Paradisua aurkituko du bertan Davidek.\nEleberriak bizitza bera du gai nagusi, baita hainbat ezezagunen eta lagunen heriotza ere. Maitasunak zer esanik ez, pisu handia du eleberrian. Daviden bizitzan, Obabako Teresak eta Virginiak, eta Stonehametik San Frantziskora egindako bidaian ezagututako Mary Annek leku berezia dute. Mary Ann izango da bere bizitzari zentzua emango dion pertsona eta baita David bere memoriala idazten hasteko arrazoia ere.\nDavid hil ondoren, Stonehamen Mary Annek Josebari emango dio bere senarrak idatzi zuen liburua, Obabako liburutegian utz dezan. Josebak Daviden hitzetan oinarrituta idatzitako kontaera da liburuan irakurriko duguna. Baina ez hori bakarrik, Josebak berak idatzitako hiru pasarte ere badira, Don Pedro Galarretak “amerikanoak” utzitako bere fusilamendu saiakeraren kontaeraz gain.\nHizkuntzaren tratamendua dotorea da liburu osoan zehar. Hitz zahar eta berriekin jolasean, euskararen aldarria egiten da eleberrian. Naturan oinarritutako kokalekuen deskribapen ugari ere biltzen da. Liburuaren tonua guztiz lasaigarria da, eta pertsonaiekiko, gertaerekiko nahiz lekuekiko lortzen duen gertukotasunagatik seguruenik, irakurlea ez da konturatu ere egingo liburu mardul baten aurrean dagoela.\nIrakurtzea atsegin duenak, gozamena aurkituko du liburuaren orrietan barrena. Bikaina.


Iturria: sustatu.comNahiz eta gaur egun aplikazio mobilen "look"-a daukaten web aplikazioak garatzeko baliabideak egon, JQuery Mobile edo Sencha adibidez, hauek ez dute HTML5-ak eskeintzen duen potentziala ematen mobiletarako aplikazioei dagokienez. LungoJs Bilbon sortutako Framework b\nSoftware librea errepositorio digitalak kudeatzeko: DSpace\nDSpace kode irekiko softwarea da, datuen sarbide irekiko Open Archive Initiative (OAI) kokatzen da eta biltegi digitalen kudeaketarako sortu da. Softwarea MIT eta HPk garatu zuten eta 2002. urtetik aurrera erabiltzaileen esku dago bakoitzak bere beharretara moldatzeko. Bere ezaugarri\nNebutek euskal konpainiak kasko bat garatu du ordenagailua burmuinarekin kontrolatzeko\nIturria: euskadinnova.netNebutek euskal konpainiak kasko bat garatu du ordenagailua burmuinarekin kontrolatzeko, eta beso robotiko bat aktibatzen duten sentsore elektrikoez baliatzen da horretarako. Gailu hau bikaina da mugikortasun murriztua duten pertsonentzat eta beraz gorputza\nSmartphone gailuen datu migrazioa\nGenbeta gunean Smartphone gailuen datu migrazioari buruzko artikulu sorta interesgarri bat kaleratu dute. Hainbat sistema erabiltzen dituzten mugikorretara datuak migratzeko irizpideak eta pausuak azaltzen dituzte: esportaziorako eta inportaziorako bideak. AndroidBlackBerry OSiOSW\nIturria: zuzeu.com“Hizkuntza baten nagusitasuna sarean duen presentziaren baitan neurtzen da”. Maite Goñi sareko euskal aktibistak bere blogean argitaratu zituen orain aste batzuk euskara sarean zabaltzeko bost proposamen. Jarraian dituzu laburtuta eta moldatuta\nEuskararen presentzia sarean neurtzeko txokoa: behatokia\nBehatokia Interneten euskararen presentzia aztertzeko gunea da. Bertan, sarean euskaraz topa daitezkeen dokumentu kopuruaren bilakaera aurkezten da eta hurbilen ditugun hizkuntzen eboluzioa ere ematen da: katalana, galegoa, gaztelania, frantsesa eta ingelesa.Datuak lortzeko iturri haue


Gipuzkoak konputazio kuantikoa sarituko du – Ekonomiaren KZ\nKonputazio kuantikoaren ezarpena sustatzen duten jarduerak mezenasgotzat hartuko ditu Gipuzkoako Ogasunak, eta hobari fiskal bat jaso ahal izango dute PFEZn eta Sozietateen gaineko Zergan. Epigrafe hau da foru-erakundeak urtero egiten dituen jardueren zerrenda jasotzen duen berrikuntzetako bat. Zerrenda horretan, mezenasgoko lehentasunezkoak zein diren kalifikatzen da.\nKonputazio kuantikoa ez da dekretu honetan lehen aldiz txertatzen den eremu bakarra. Ogasunak egokitzat jo du terapia aurreratuak garatu nahi dituzten ekimenak ere fiskalki bultzatzea, bai eta emakumea mundu zientifikoko erantzukizun-esparruetan sartzea helburu dutenak ere.\nEpigrafe berriak pertsona fisikoen errentaren gaineko zergan (PFEZ) eta sozietateen gaineko zergan ( % 18) % 30eko hobariak lortu ahal izango dituzten mezenasgo jarduerei gehituko zaizkie, Eider Mendoza foru bozeramaileak atzo jakinarazi zuenez.\nLehentasunezko jarduerak sei taldetan banatzen dira. Lehenengoa gizarte-politikei buruzkoa da, eta bertan sartzen dira desgaitasun- edo bazterketa-arriskuan dauden pertsonak gizarteratzeko ekimenak eta mendekotasun-, desgaitasun- edo bazterketa-egoeran dauden pertsonei laguntzeko formula berriak sustatzen dituztenak, bai eta ikerketa- eta berrikuntza-proiektuak ere.\nBigarren taldeak kirolari egiten dio erreferentzia, eta eskola-kirola eta Gipuzkoako elkarteek, selekzioek eta kirolariek lehiaketa ez-profesionaletan parte hartzea hobari gisa hartzen ditu. Laugarren arloa kultura da, non nazioarteko kultur proiektuak egiten diren.\nIrabazi-asmorik gabeko erakunde pribatuek suteen aurkako borrokan sustatutako prestakuntza ere Ogasunaren zerrendan sartzen da; aldiz, atal ekonomikoan, aipatutako berrikuntzez gain, ikerketa- eta esperimentazio-lanak ahalbidetzen dituzten ekintzak jasotzen dira.\nLehen aldiz hobariak jaso ditzaketen jardueretako beste bat emakumeak zientzia-munduan sartzea bultzatzen dutenak dira.\n← Eusko Jaurlaritzak 2022ko aurrekontuarekin hasi du eraldaketa ekonomikoa\nEspainiako Gobernuak ez du Kontzertuaren Batzorde Mistoa deitu →\nIbermáticak onura handiagoarekin itxi du urtea\n2021-04-15 2021-04-15 Libe García Kandina


"Printzipioz, dena bertan behera utzi dugu. Edukierak mugatzea zen aukera bat, baina gure jaien oinarrian dago denontzat izatea" - Irutxuloko Hitza : Irutxuloko Hitza\nIrati Alkorta, Antiguotarrak Dantza Taldea\n"Printzipioz, dena bertan behera utzi dugu. Edukierak mugatzea zen aukera bat, baina gure jaien oinarrian dago denontzat izatea"\nNolakoak izango dira surik gabeko sanjoanak Antiguan?\nKolore, soinu eta dantzarik gabekoak. Hala ere, suaz haratago, sanjoanak auzoko bigarren festak dira, San Sebastian jaien ondoren. Ondorioz, auzoko jairik gabeko sanjoanak ere izango direla esan daiteke.\nJaiak noiz ziren ospatzekoak?\nEkainaren 12an hasi eta ekainaren 23an amaitu behar zuten.\nEgitarauan sartu ohi duzuen zerbait egitea pentsatu duzue?\nPrintzipioz, dena bertan behera utzi dugu. Azken batean, edukierak mugatzea zen aukera bat, edo atzeratzea bestela, baina gure jaien oinarrian dago denontzat izatea eta ahal den guztia doakoa izatea, eta kontraesankorra izango litzateke. Hala ere, programako Ez Dok Hamairu Antiguotarrak Hamalau jaialdia online egingo dugu. Uztailaren 18an izango da, streaming bitartez. Bestalde, Antiguotarrak Dantza Taldean haur, gazte eta helduekin egin dugun lana online aurkezteko aukerak aztertzen ari gara.


Ganbara. Euskal ehun artisautza: Sarrera - Artisautza - Euskonews\nEdward Hawke Locker militar ingelesa gure artisauen eskualdetik, Tolosatik, igaro zenean, 1813an, honako hauxe idatzi zuen:\nBidea auzoko herrixketako nekazariz beteta zegoen, azokarako era askotako gaiak gainean zituztela. Festa-jantzi apainenak zituzten, eta emakumeenak bereziki dotoreak ziren. Espainiako emakume guztiek badute halako liraintasun nazional bat beren ibileran, atzerritarrarentzat biziki harrigarria dena; eta Gipuzkoako emakumeek, berriz, onura horrezaz gain, hegoaldeko probintzietan normalean ikusten ez den freskotasuna erakusten dute aurpegiko larruazalean. Mardultasun hori, askotan, areagotu egiten dute kopeta inguruan erakutsi ohi duten zinta sorta batez, atzean ilea ederki txirikordatuta dutela eta buru gainean apain asko ipinitako lepoko oihal dotorea.\nJantziari dagokionez, txaketa txuri mahukaduna jantzi ohi dute, batzuetan urre- edo zilar-koloreko botoiak dituena. Soinean korapilatutako petoa eramaten dute eta azpian gona arin eta motza. Eta janzkera guztia nabarmentzeko, belarritako eta lepoko ugari janzten dituzte, emakumeen itxurari distira handia emanez. Gizonezkoak lerdenak, garaiak eta indartsuak diren arren, emakumeen ondoan zerbait eskasagoak dira. Nagusi den ohiturak –kapa marroia eta galtza motzak, hegal zabaleko kapela eta gai izpitsuetako azpantar lasaiak, era gurutzatuan baldarki lotutakoak–, itxura harrigarria ematen die eta Apoloren simetria ere ezkutatu luke.\n· Egindako euskal jantzia, mutiko edo neskatoarentzat, 70 eurotik hasita.\n· Berdina, baina neurrira egina, 120 € inguru.\n· Helduentzako jantzi arrunta (emakumezkoa), osagaitzat gona, blusa, gerruntzea edo jaka motza, mantala, buruzapia edo motots-sarea dituena: 130 €tik hasita.\n· Berdina, baina ezkontzetarako, osagaitzat gona, blusa, mantal bainikaduna (behar izanez gero), buruzapia edo mototsa, azpikogona edo pololoak dituena: 200 €tik hasita.\n· Helduentzako jantzi arrunta (gizonezkoa), osagaitzat galtzak, brusa, txalekoa edo brusa luzea, gerrikoa, txapela, zapia eta galtzerdiak dituena: 90 €tik hasita.\n· Berdina, baina ezkontzetarako, osagaitzat galtzak, brusa, txalekoa, jaka, gerrikoa eta txapela dituena: 180 €tik hasita.\n· Bordatutako txapelak, 90 €tik hasita.\n· Zapi bordatuak, 50 €tik hasita.\n· Erresetako zapiak bezalako ezkontzetarako osagarriak, 30 €tik hasita.\n· Gurdirako apaingarriak (deusak), 150 €tik hasita.\n· Bestelakoak, aurrekontuaren arabera.\nEuskal ehun artisautza\nGANBARA: EUSKAL EHUN ARTISAUTZA\nTel. 943 57 58 33\nWeb orria: www.ganbara.com\nPosta elektronikoa: ganbaratol@hotmail.com\nEuskal jantzi tradizionalak egiten dituzten artisauez jadanik hitz egin dugu EUSKONEWSen hainbat aletan: 205, 357, 369, 405, 411 eta 417.\nOnartu beharrean gaude antzeko janzkiak egiten dituztela denek, baina artisau bakoitzak baditu berari dagozkion berezitasunak, nortasuna eta estiloa.\nGure berriemailearen aitonak, Pedro San Miguel-ek, jantziak egiteko lantegi bat zuen bere emazte Julia Cledou-rekin batera, Tolosako kale Nagusian. Haien seme-alabek ere, Maria Isabelek, Victorrek eta Mari Carmenek (Aitorren ama), lantegi hartan lan egin zuten.\nAipatutako Mari Carmen San Miguelek han ikasi zuen josten, eta geroago jantzigintza ikastaroak eginez bere ezaupideak hobetu egin zituen. Juan Cruz Ventureira-rekin ezkondu zenean, ondoko Ibarra herrira joan zen bizitzera eta han jantzigintza eskolak eman zituen Euskal Herria kaleko lokal txiki batean. 1995. urte inguruan, mota eta jatorri guztietako artisau-produktuak saltzeko denda bat ipini zuen Tolosan, eta 1999an jarduera hori bertan behera utzi zuen, bere seme Aitorrekin eta honen emazte Zulema Tenarekin euskal jantzi tradizionalak egiteko lantegi-denda bat prestatzeko.\nAitorri utziko diot hitz egiten:\n“Nik beti izan dut euskal kultura tradizionalari buruzko jakin-mina eta kezka. Nire aitona ipuin-kontalari aparta zen eta gogoan ditut suaren ondoan gaztainak erretzen genituen arratsaldeak; aitonak ipuinak kontatzen zizkigun, asko eta asko berak asmatutakoak, eta mendira, batez ere Aralarrera, egindako ibilaldiak ere bai. Adina izan nuenean, lagunekin mendi-irteerak egiten hasi nintzen (Aralar, Pirinioak, Europako Mendiak, Urbion,…), eta, nire arreba Amak oparitutako Aralar izenburuko liburuaren bitartez, nire lehen harremana izan nuen Luis Pedro Peña Santiagoren obrarekin; haren obrak eta mundu tradizionala ikusteko erak geroz eta gehiago erakartzen ninduten, eta, horrela, gure herriko etnografiak, historiak eta arkeologiak geroz eta interes handiagoa piztu zuten niregan. Mitologia aitzakiatzat hartuta, Aunia aldizkariarekin ere lan egin dut, Aralarko ibilbide bati buruzko artikulu batekin, eta argitaratu gabeko hainbat testu ere baditut, euskal inauteriei eta dantzei buruz”.\nArgazkigintza ere oso gogokoa du, eta hainbat argazki-erakusketa egin ditu euskal inauteriei buruz.\nDiseinu tradizionaleko ehun-produktuak egin eta saltzen dituzte, bai janztekoak (barrukoak nahiz kanpokoak), bai etxeetarako —mahai-zapiak, errezelak, ohe-estalkiak, etab.—, baita beste erabilera batzuetarako ere (elizarako, elkarteetarako, banderak edo eskatzen dietena).\nJantzi asko egiten dituzte, dantza-taldeentzat, euskal jaietarako, bataioetarako, ezkontzetarako, etab.\nOso harro daude Arabako bi dantza-talde, Algara eta Indarra dantza-taldeak, oso-osorik jantzi dituztelako. Azken dantza-talde horrekin, Arabako dantza askatuko txapelketan jantzien 1. saria irabazi zuten 2009an, Estibalitzen.\nEtxean ohikoak diren ehun-jantziak ere egiten dituzte, baina Aitorrek dioenez, berreskuratutako euskal jantzi tradizionala osasuntsu dagoen bezala, ez da gauza berdina gertatu antzinako diseinua duten etxerako jantziekin, “museotako gauzak” bailiran ikusten baitituzte gehiago.\nBordatuak eta hasierako letrak ere josten dituzte maindiretan, eskuzapietan, etab. Ezkontzetan asko oparitzen diren gauzak dira.\nAmaitzeko, hona hemen artisauaren beraren hitzak:\n“Ereduak liburu zaharretatik eta artxiboak arakatuz nire eskuetara heltzen diren argazki edo testu-azalpenetatik ateratzen ditut gehienetan. Lagunak ere baditut, aurkitzen dituzten datuak ematen dizkidatenak. Gaur egun, ohiko irutea egin ahal izateko txatila nola erabili ikasi nahian ari naiz, eta horretarako harremanak ditut Azpeitiko Xoxoteko Berastegi baserriko artzain-familiarekin. Ohiko ereduak kopiatuz edo geure jantziak diseinatuz, gure kultura tradizionalaren alderdi garrantzitsu horri eusten ahalegintzen gara”.\nBezeroa dendara joaten denean neurrira egindako jantzia eskatzera, gehienetan ondo hartzen ditu jantzigileen iritziak, eta jantzia garrantzitsuagoa den heinean, ezkontzetarako adibidez, orduan eta hobeto hartzen ditu iritzi horiek. Orduan eskatzen dute jantziak, ehunak eta lana kalitate onenekoak izatea, nahiz eta beraientzat garestiago izan. Euskal jaietan, herrikoetan edo Eguberritan erabiltzeko badira, esate baterako, orduan ehunaren jatorriari baino gehiago ekonomiari begiratzen diote. Ezkontzetan, adibidez, lihozko ehunak, farfailak, bordatuak, etab. askotan erabiltzen dira, baina jantzi ekonomikoetan ez zaie axola tergalezkoa izatea.\nJantzia egiteko prozesua erraza izaten da. Lehenbizi jantzia aukeratzen da. Bezeroak nahi duena adierazten du eta horri buruzko ideiak ematen zaizkio; horretarako dendan eginak dauden jantziak, argazkiak edo marrazkiak ikusten dira; gero, nahi den oihal mota aukeratzen da, kolorea, etab.\nJantzia egiteko prozesuari berari dagokionez, paperezko patroiak prestatzen dira, gehienetan aurreko batzuk erabiliz, haiek egokituz edo berriak eginez. Patroiak egin ondoren, klarionaz oihalaren gainean margotu eta atzera-puntuak eginez josten da (patroia oihalaren gainean arinki josi eta ebaki egiten da).\nGero, atal guztiak albaindu egiten dira jantzi osoa eratzeko; hori egin ondoren, behar izanez gero lehen proba egiten da pertsonaren gainean, egin beharreko zuzenketa txikiak egiteko.\nMakinaz josten dira. Oso kasu berezietan, orduan izaten da bigarren proba egiteko unea, eta horren ondoren elementu osagarriak —forruak, azpikoak, botoiak, krisketak, etab.— josi eta lisatu egiten dira.\nGehienetan lihozko, kotoizko eta artilezko oihalak erabiltzen dituzte, nahasian edo nahasi gabe.\nTresnei dagokienez, gutxi izaten dira: lanbidean ohikoak direnak (orratzak, hariak, titareak, botoiak, etab.), josteko makina eta lisa-burdina.


Kristautasuna erlijio kristauaren izena da. Bere doktrina Nazareteko Jesusen aginduetan oinarritzen da. Kristautasuna jarraitzaileak kristauak edo giristinoak dira eta horien multzoari kristauteria deitzen zaio.\nKristautasuna erlijio kristauaren izena da. Bere doktrina Nazareteko Jesusen aginduetan oinarritzen da. Kristautasuna jarraitzaileak kristauak edo giristinoak dira eta horien multzoari kristauteria deitzen zaio. (eu)


Publikatuta: 2022/05/23 21:09 (UTC+2) Azken eguneratzea: 2022/05/25 08:31 (UTC+2)\nMunduan 100dik gora dira baieztatuko tximino baztanga kasuak\nGaixotasunen Kontrol eta Prebentziorako Europako Zentroak (ECDC) tximino baztanga 67 kasu zenbatu ditu bederatzi herrialdetan: Austria, Belgika, Frantzia, Alemania, Italia, Herbehereak, Portugal, Espainia eta Suedian.\nHala ere, tximino baztanga "pertsonen artean ez da erraz kutsatzen", ziurtatu du Europako erakundeak ohar batean. Transmisioa gertatzeko, pertsona kutsatu baten azaleko zaurien materialarekin, aurrez aurre denbora luzez arnas tantatxoekin edo fomiteekin kontaktu estua izan behar da.\nEspainiako Estatuan, bederatzi erkidegok kasu susmagarriak atzeman dituzte dagoeneko, Osasun Ministerioak horietako 20 baieztatu dituelarik. Beste 16 sekuentziazio behin betiko emaitzen zain daude.\nValentziak eta Aragoik balizko hiru kasuren berri eman dute astelehen honetan; Euskadi, Andaluzia, Gaztela-Mantxa, Extremadura eta Galiziak ostiralean gauza bera egin ondoren. Kanariar Uharteak eta Madrilek lehen positiboak baieztatu dituzte jadanik.\nBestalde, Portugalen 37 kutsatu baieztatu dituzte, azken orduetan 14 atzeman ondoren. Osasun agintariek kasuek gora egitea ez dute baztertzen, lagin gehiagoren emaitzen zain daudelako.\nErresuma Batuan, beste 36 positibo baieztatu dituzte, guztira, 56, bertako Osasun Segurtasun Agentziak jakitera eman duenez.\nEskoziak lehen kasuaren berri eman du gaur; Ipar Irlandak, ostera, ez du batere zenbatu orain arte.\nAzkenik, tximino baztangaren inguruko txosten eta adierazpen publiko batzuek "estereotipo homofobo eta arrazistak" indartzen dituzten hizkuntza eta irudiak (LGTBI+ pertsonen edo afrikarrak) erabili dituztelako kezka azaldu du ONUSIDAk, "estigma areagotzen" dutelako, baita osasun publikoa "arriskuan" jarri ere.


Erreformak amaitu dira 12 ataritan; beste 10 obretan daude eta gainerako laurak laster hasiko dira zaharberritze-prozesuarekin\nBirgaitutako etxebizitzen monitorizazioak berokuntzaren eskariaren % 50en murrizketa eta etxebizitzen faktura energetikoan % 15 eta 20 bitarteko aurrezpena erakusten du\nIñaki Arriola Lurralde Plangintza, Etxebizitza eta Garraioko sailburuak, gaur goizean, Gorka Urtaran Vitoria-Gasteizko alkatearekin batera, VISESA sozietate publikoa –Eusko Jaurlaritzaren mendekoa– Koroatzearen auzoko 26 eraikinetan (302 etxebizitza) egiten ari den birgaitze-obrak bisitatu ditu; obra horiek SmmartEnCity Europako proiektuaren esparruan egiten ari dira, Vitoria-Gasteiz bertan parte hartzen ari baita, Tartu (Estonia) eta Sondeborg (Danimarka) hiriekin batera. Bisitan, halaber, Ana Oregi alkateordea, Pedro Jauregui Etxebizitzako sailburuordea eta Carlos Quindós Visesako zuzendari nagusia ere izan dira.\nKoroatzearen auzoan hiri-espazioa berroneratzeko prozesu handia dago abian; bertan, Eusko Jaurlaritzak eta Vitoria-Gasteizko Udalak parte hartzen dute. Prozesu horretan, honako ekintza hauek jasotzen dira: kale eta plazak berritzea, mugikortasun jasangarrirako jarduketak, % 100ean berriztagarria den beroaren sarea ezartzea eta 302 etxebizitza birgaitzea eta modernizatzea, ikuspuntu energetikotik efizienteagoak izateko eta bertako bizilagunen bizi-baldintzak hobetzeko. Aldaketa hori, dagoeneko, ikus daiteke dagoeneko birgaitu diren 12 fatxadatan; fatxada horiek auzoko 6 kaletan banatzen dira. Beste 10 atari obretan daude, eta gainerako laurak (4) laster hasiko dira. Obrak, funtsean, fatxaden eta estalkien isolamendu termikoan, leiho bikoitzen ezarpenean eta bero-sarearekiko barneko konexioan dautza.\nHorietan guztietan, Visesak birgaitze-lanen diseinu eta betearazpen egokia kudeatzen, kontratatzen, ikuskatzen eta finantzatzen du, eta amaierako produktua “giltza eskura” entregatzen die jabeei, eta inbertsioaren kostua kobratzen die dirulaguntzak kenduta. Birgaitze-lanak efizientzia-estandar altuenekin egiten ari dira; hala, eraikina etengabe isola daiteke eta nabarmen murriztu galera energetikoak.\nDozena bat enpresa eta/edo ABEE baino gehiago aurkeztu dira obrak kontratatzeko lizitazioetara, eta, azkenean, haietako 5 izan dira erkidegoen birgaitze-lanak gauzatzeko adjudikaziodunak. Nabarmendu behar da lan horiek loteetan lizitatu direla, obren betearazpena ahalik eta gehien optimizatzeko eta, aldi berean, ahalik eta enpresa-kopuru handiena lehiaketara aurkezteko bide emateko.\nProiektuaren inbertsio osoaren 13 milioi euroetatik (12.790.000 €), ia 7 milioi euro (6.889.726 €) etxebizitzak birgaitzeko izango dira. Eremu horretako dirulaguntzak 4 milioi euro ingurukoak dira: 1.577.697 € Europako dirulaguntza bidez emango dira, Visesak 1.840.755 € bideratuko ditu eta Vitoria-Gasteizko Udalak, 302.000 €.\nBestalde, etxebizitzako batez besteko kostua 22.814 eurokoa da (+BEZa). Kostu horren % 54 erakundeek ordaintzen dute, eta jabeek % 46 ordaindu behar dute. Baina diru-sarrera baxuak dituzten (21.100 euro baino gutxiago) eta kostuari aurre egin ezin dioten familia-unitate guztientzat, Eusko Jaurlaritzak eta Vitoria-Gasteizko Udalak sortutako Berme Funtsa dago, eta etxebizitzen 37 titularrek heldu diote funts horri.\nErreformatutako etxebizitzetan, monitorizazio-prozesua egin da, pisuen konfort-maila erkatzeko jarduketen aurretik eta ondoren. Pisu bakoitzean, honako hauek erregistratzeko sentsoreen kita jarri da: kontsumo elektrikoa, tenperatura, hezetasuna eta, kasu batzuetan, airearen kalitatea, gela nagusian dagoen CO2aren neurketaren bidez. Arriola sailburuak honako hau nabarmendu du: “lehen emaitzek, nahiz eta oraindik oso goizetik izan, neurketa oso interesgarriak ematen dituzte: berokuntza-eskariaren % 50eko murrizketa, CO2 emisioen % 90eko murrizketa eta etxebizitzen faktura energetikoan % 15 eta 20 bitarteko aurrezpena”. Halaber, oszilazio termiko txikiagoak ikusi dira etxebizitzetan, eta gainberotze txikiagoa udan.\nArriolak VISESAren lanaren balioa nabarmendu du, “lehendabizi, haietan bizi diren auzokideen bizi-kalitatea nabarmen hobetzeko aukera emango duelako, energia gutxiago kontsumituko dutelako eta erosoago egongo direlako. Eta, bigarrenik, blokeak erabat eguneratuta eta berrituta geratuko direlako, eta, ondorioz, blokeen eta auzo osoaren balioa handitu egingo delako”.\nKoroatzearen auzoa Udalarekin lankidetza estuan lan egiten ari den auzo-laborategietako bat da, eta gainerako udalerrietarako hiria berroneratzeko esku-hartze integratuaren adibide bat. Hori horrela, Etxebizitzako sailburuak esan du hiriaren berroneratzea Etxebizitza Sailaren ekintza-ardatz nagusietako bat dela. “Gainera –esan du–, antzeko jarduketak egiten ari gara beste udalerri batzuetan, besteak beste, Sestaon, Durangon, Donostian, Eibarren edo Bilbon. Ez da ahaztu behar euskal herritarren % 31 eraikinen bizigaitasun-baldintzengatik eta bertako biztanleen egoera sozioekonomikoagatik kaltebera gisa katalogatutako auzoetan bizi direla, eta gure betebeharra da udalerri bereko beste eremu batzuetan bizi direnetatik bereizten dituen arrakala hori ixteko ahalegina egitea”.\nBestalde, Gorka Urtaran alkateak Koroatzearen auzoaren proiektua eredu gisa jarri du, “Vitoria-Gasteiz hiri jasangarri izatea eragin duten ingurumen-politiken eta eraginkortasun energetikoaren eredu. Bide horretatik jarraitu nahi dugu; hau bezalako ekimenen bidez, non maila guztietako administrazioek eta herritarrek berek elkarrekin lan egiten baitute, klima-aldaketaren aurkako eta gure hirietako bizi-kalitatea hobetzearen aldeko borrokan ekarpenak egiten dira”.\nAlkateak, gainera, bero-sarearen aurrerakada ona nabarmendu du; hura SmartENcity proiektuan integratzen da, eta hura, dagoeneko, Koroatzearen auzoko kaleetan instalatu da. Sareak ur bero sanitarioaren eta berokuntzaren energia berriztagarriz hornituko ditu sarera konektatuta dauden etxebizitza-bloke eta eraikin pribatu guztiak. Giroa Veolia enpresa da instalazioa eraikitzeko arduraduna, eta irailean hasi zen obrekin.\nAzpiegitura horren onura nagusiak honako hauek dira: kontsumo energetikoa murriztea, auzoko galdara eraginkorragoa erabiliz; atmosferara isurtzen diren CO2 emisioak murriztea; energia berriztagarrien iturriak erabiltzea eta kanpoko mendekotasun energetikoa erregai fosilen bitartez murriztea. Gainera, berezko baliabideen balioa nabarmentzen da, Vitoria-Gasteiztik hurbil dauden baso-ustiategi jasangarrietatik datorren basoko biomasa erabiliz.\nParaleloan, Vitoria-Gasteizko Udalak espazio publikoan esku hartuko du, 2 milioiko ekarpen osagarriaren bidez. Auzokideekin egindako parte-hartze prozesu baten ondorioz, obrak egingo dira Aldabe kalean, bertako bidea erdi-oinezko moderno bilakatuko dela; Aldabe plazan, zeina auzoko bizilagunak egoteko eta elkartzeko leku bilakatuko baita, eta Ziudadela plazan, non parterreak desagertuko baitira eta oinezkoen iragazkortasuna hobetuko baita. Gainera, inguruneko argiztapena hobetuko da.


Hemen zaude: Home / Archives for Azaroa 2016\nSan Andresak Azkoitin\n2016 - 11 - 25 EGILEA: Bizkargi Konta iezadazu\nUrtero bezalaxe, San Andres eguna ospatzen dela eta igandean, azaroaren 27an, eguerdian, Musika Eskolako dantzariak, txistulariak, panderojoleak eta trikitilariak, kalean zehar irtengo dute herriko beste hainbat dantza taldeekin elkarturik. Eguraldiak ez badu laguntzen, ekitaldi guztia Gurea Frontoian egingo da, hala nola dantzariak eta musikariak beraien dantzekin eta doinuekin festa giroan egun hau ospatzeko. Guztiok gonbidatuta zaudete.\nHona hemen ibilbideari dagokion informazioa:\n12:00etan bilkura – Hizkuntza Eskolako Parkean\nOndoren, Dantza saioak: Balda Plaza, Iriarte Margolaria (Latz atzean) eta Parrokia aurrean egingo dira.\nBalda Plazan – Agurra / Agintariena eta Makil Txiki jokoa.\nIriarte Margolarian – Lasarte Oriako Sorgin Dantza.\nParroki aurrean – Fandango/ Arin arin/ Kalejira.\nBukaera 13:30ak aldera Parrokia aurrean.\nSta. Zeziliako musika eta dantza emanaldia Elkargunean\n2016 - 11 - 04 EGILEA: Bizkargi Konta iezadazu\nAzaroaren 25ean, musikarien zaindari den Santa Zeziliaren omenez, Bizkargi Musika eta Dantza eskolako ikasleek, Elkarguneko Antzokian, musika eta dantza emanaldia eskainiko dute arratsaldeko 18:30etan. Bertan parte hartuko dute, musika tailerretako ikasleak, dantza eta instrumentu talde ezberdinak, gaztetxoenak, baita helduak ere.\nBestalde egun berean MUSIKALEAN ekintza dela eta, trikitilariak eta panderojoleak, 17:30ak aldera kalean zehar kalejiran arituko dira.\nXV.Klarinete maratoia Zumaian\n2016 - 11 - 03 EGILEA: Bizkargi Konta iezadazu\nAzaroaren 9tik 13arte Zumaian, XV. Klarinete Maratoia ospatuko da, bertan Musika Eskolako ikasleak ere parte hartuko dute. Aste guztian, ekintza ezberdin asko antolatuko dira.Oraingoan ere, Carlos Casadó (ONE) irakaslearekin: ohiko maila guztietara zabaltuta bakarkako eta taldekako -helduentzat ere- eskoletaz gain, Clarinet Clinic, erakusketak, Laukote lehiketa,… eta nola ez tradizio bihurtu diren, Kafe/Pintxo Pote Musikala eta kontzertu bikainak; Klarinete.eus ensemblearen (Euskal Herriko klarinete irakasleen taldea) kontzertu mundiala eta ganbera musika kontzertu bikaina (Bernard Herrmann-en Souvenir Du Voyage,1967, C.Debussy-ren Première Rhapsodie , Johannes Brahmns-en Serenade Nr.1 Op.11 entzuteko aukera paregabea).\nSan Jose Egoitzan Adinduen Astea ospatuko dute azaroaren 15etik 20ra bitartean. Hainbat ekintza antolatu dituzte egun horietarako errutina hautsi eta entretenimenduari bide emateko. Besteak beste, gaztetxoen bisita izango dute bertan, Floreaga ikastetxeko, Xabier Munibe Ikastolako eta Bizkargi Musika eta Dantza Eskolako ikasleak San Jose Egoitzara hurbilduko baitira bertako erabiltzaileekin tartetxo bat partekatzera.\nHona hemen egitarau orokorra:


Mendekotasunezko elkarteak [Sareko Euskal Gramatika]\nMaila bereko elkarteak\nHemendik aurrera aztertuko ditugun izen kategoriako elkarteak Mendekotasunezko elkarteak dira; hau da, osagaietako bat da nagusia, elkartearen kategoria, azpikategoria eta oinarrizko esanahia ematen duena. Besteak modifikatu, mugatu egiten du osagai nagusi hori; edo, osagai nagusi horren osagarria adierazten du. Mugakizun deitu diogu euskaraz eskuinean ematen dugun osagai nagusiari, eta mugatzaile ezkerrekoari. Lehenago aipatu dugu bi motatako harremana izan daitekeela mugakizunaren eta mugatzailearen artekoa: modifikatzaile-buru harremana izango da gehienetan, baina zenbaitetan osagarri-buru harremana izango dugu, mugakizuna osagarri-egitura duen izena denean.\nMendekotasunezko izen-elkarte motak\nHitz-elkarketa baliabide indartsua bada, are indartsuago da Mendekotasunezko izen-elkarteak sortzeko baliabidea; Euskaltzaindiak 25. arauan ( Hitz elkartuen osaera eta idazkera) esan bezala, ehunka eta ehunka izen-elkarte sortu ditu euskarak azken hamarkadetan, terminologia beharrei erantzuteko askotan: “Erdal izen-konplementazio askoren ordaina, esate baterako, horrela ematen du euskarak: guraso-elkarte, telefono-zenbaki, garapen-maila, zerga-biltzaile”. Izan ere, ‘etiketak’ jartzeko baliatu ohi dira izen-elkarteak, objektu, leku, baliabide, garai, gaixotasun, sentimendu… eta abarri izena emateko. Zehazkiago esanda, hizkuntza gehienek ez dituzte berek terminoak sortzen, besteren batek sortutako terminoa egokitu baino ez dute egiten. Baina horretan ere indar handiko baliabidea da hitz-elkarketa. Eta ez orain bakarrik. Berpizkunde garaiko testuak aztertuko bagenitu, Eguna egunkariko testuak hustu, lehen Eusko Jaurlaritzaren Aldizkari Ofizialeko terminoak aztertu, edo Orotariko Euskal Hiztegia eta horren atzean dagoen corpusa osatzera etorri diren administrazio- eta lege-testuak arakatuko bagenitu, berehala jabetuko ginateke zenbat eta zenbat izen-elkarte dagoen hor berehala aztertuko ditugunen egitura dutenak: auzi-sari, diru-etxe, diru-sarrera, herri-ogasun, lan-bazkide, lan-legedi, lege-hausle, lege-adin, ogasun-paper edo zigortze-legedi.\nBesteen konturako lan-kontratua duten eta bazkideak ez diren jarduneko langileak sartzea kooperatiba-sozietateko edo lan-sozietateko forma juridikoa duten enpresetara, bazkide langile edo lan-bazkide gisa. ( Gizarte-ekonomiako enpresetara bazkideak sartzeko laguntzak 2016, Lanbide)\nIzan ere, lan legedi aurrerakoiek, ongizate estatuak eta antzeko ekimen sozialek jende xumearen oinarrizko eskubideak babesten zituzten neurri berean, enpresa kapitalisten arteko lehia enpresa berberen artean –eta enpresa kontuetan: marketing eta teknikaren esparruetan– egitera behartzen zituzten. ( Hego Euskal Herriko (des)inbertsioak sistema globalean, Jakin)\nHain ugariak izanik mendekotasunezko izen-elkarteak azpisailak egin dituzte gramatikariek bai euskaraz eta bai beste hizkuntza askotan ere. Horretarako, osagaien morfologia izan dute kontuan eta, horren arabera, hiru azpisail bereizi ditugu euskaraz:\n[izen + izen] egiturako elkarteak\n[aditzoin + izen] egiturako elkarteak\n[izen + aditzetik eratorritako izen] egiturako elkarteak (iz[aditzoina + -le, -tzaile, -era, -keta, -kuntza, -pen, -tze]iz mugakizun dutenak)\nHiru horiek dira, funtsean, azpisail nagusiak. Horien inguruan emango ditugu Euskaltzaindiaren (1992) sailkapeneko hainbat eta hainbat elkarte.\nHori abiapuntu hartuta, hauek dira banaka-banaka aztertuko ditugun mendetasunezko elkarteak:\nIzen + izen kategoriako elkarteak ('eguzki lore')\nIzen elkarte arruntak ('behi-esne')\nAditzoin + izen kategoriako elkarteak ('jarleku')\n'Osagarri-buru' egiturako izen elkarteak\n'lo falta' sailekoak\nIzen elkarte sintetikoak\nIzen elkarte exozentrikoak\nEuskara Institutua, EHU, "Mendekotasunezko elkarteak", Sareko Euskal Gramatika (SEG), www.ehu.eus/seg